[]

บริษัท โกลบอล คอนเน็คชั่นส์ จำกัด (มหาชน)

GLOBAL CONNECTIONS PUBLIC COMPANY LIMITED

ส่วนที่ 2

การจัดการและการกำกับดูแลกิจการ

ข้อมูลหลักทรัพย์และผู้ถือหุ้น

7.1 จำนวนทุนจดทะเบียนและทุนชำระแล้ว

  บริษัทมีทุนจดทะเบียนจำนวน 200 ล้านบาท ซึ่งออกและชำระเต็มมูลค่าแล้ว 200 ล้านบาท
  มูลค่าที่ตราไว้หุ้นละ 1 บาท แบ่งเป็นหุ้นสามัญ 200 ล้านหุ้น

7.2 ผู้ถือหุ้น

(1) รายชื่อผู้ถือหุ้นใหญ่

  []

หมายเหตุ: รวมผู้ที่เกี่ยวข้องตามมาตรา 258 แห่งพระราชบัญญัติหลักทรัพย์และตลาดหลักทรัพย์ คือ

  * นางบุญศรี คุลีเมฆิน ภรรยา ถือหุ้นจำนวน 100 หุ้น

  ** นางนิศาพร ศิริจันทนันท์ ภรรยา ถือหุ้นจำนวน 3,201,230 หุ้น

  *** นางปภัสวีร์ ทิชาชล ภรรยา ถือหุ้นจำนวน 1,767,800 หุ้น

7.3 การออกหลักทรัพย์อื่น – ไม่มี

7.4 นโยบายการจ่ายเงินปันผล

  บริษัท มีนโยบายจ่ายเงินปันผลในอัตราไม่ต่ำกว่าร้อยละ 40 ของกำไรสุทธิหลังหักภาษี
  สำรองตามกฎหมาย และสำรองอื่น ๆ (ถ้ามี) ทั้งนี้
  เว้นแต่บริษัทจะมีความจำเป็นต้องรักษากระแสเงินสดไว้เพื่อใช้ในกิจการของบริษัท

  ---------------------------- -------- -------- -------- -------- -------
  ปี                            2552     2553     2554     2555     2556

  อัตรากำไรสุทธิต่อหุ้น (บาท / หุ้น)   0.48     0.62     0.40     0.39     0.35

  อัตราเงินปันผลต่อหุ้น (บาท / หุ้น)   0.40     0.50     0.40     0.36     0.32

  อัตราการจ่ายเงินปันผลต่อกำไรสุทธิ   83       80       99       94       91
  (ร้อยละ)                                                          
  ---------------------------- -------- -------- -------- -------- -------

โครงสร้างการจัดการ

8.1 คณะกรรมการบริษัท

  โครงสร้างการจัดการของบริษัทประกอบไปด้วยคณะกรรมการ 4 ชุด คือ คณะกรรมการบริษัท
  คณะกรรมการบริหาร คณะกรรมการตรวจสอบ และคณะกรรมการสรรหา และพิจารณาค่าตอบแทน
  โดยมีรายละเอียดดังนี้

ณ วันที่ 31 ธันวาคม 2555 และ 2556 คณะกรรมการบริษัทประกอบด้วยกรรมการ 9 และ 8 ท่าน
ดังนี้

  --- ------------------ -------------------------------------------- --------------------------------- ---------
      รายชื่อกรรมการ       ตำแหน่ง                                       จำนวนครั้งที่เข้าประชุมคณะกรรมการบริษัท   

                                                                      2555                              2556

  1   นายวิระ มาวิจักขณ์     ประธานกรรมการ และกรรมการอิสระ                 5/5                               5/5

  2   ดร. พิสิฐ ลี้อาธรรม    ประธานกรรมการตรวจสอบ กรรมการ และกรรมการอิสระ  3/5                               3/5

  3   รศ. เชาวลีย์         กรรมการ กรรมการอิสระ และกรรมการตรวจสอบ        5/5                               5/5
      พงศ์ผาติโรจน์                                                                                        

  4   นายสุชาติ ศุภพยัคฆ์     ประธานกรรมการสรรหาและพิจารณาค่าตอบแทนกรรมการ   5/5                               5/5
                         กรรมการอิสระ และกรรมการตรวจสอบ                                                  

  5   นายสมชาย คุลีเมฆิน    รองประธานกรรมการ กรรมการ                     5/5                               5/5
                         และกรรมการสรรหาและพิจารณาค่าตอบแทน                                               

  6   นายสำรวย ทิชาชล     กรรมการ และกรรมการสรรหาและพิจารณาค่าตอบแทน     5/5                               5/5

  7   นายปิยะ จริยเศรษฐพงศ์ กรรมการ                                      4/5                               4/5

  8   นายศิริ ฐิรวัฒนวงศ์     กรรมการ                                      5/5                               3/3

  9   นายเอกชัย ศิริจันทนันท์  กรรมการ                                      5/5                               5/5
  --- ------------------ -------------------------------------------- --------------------------------- ---------

  หมายเหตุ

คุณศิริ ฐิรวัฒนวงศ์ ได้ลาออกจากการเป็นกรรมการบริษัท มีผลเมื่อวันที่ 1 ตุลาคม 2556
โดยไม่มีการแต่งตั้งกรรมการแทน

ดร.พิสิฐ ลี้อาธรรม ไม่สามารถเข้าร่วมประชุมได้เนื่องจากป่วย 1 ครั้ง และติดภาระกิจเร่งด่วน 1
ครั้ง

คุณปิยะ จริยเศรษฐพงศ์ ไม่สามารถร่วมประชุมได้ติดภาระกิจเร่งด่วน 1 ครั้ง

8.2 ผู้บริหาร

  ณ วันที่ 31 ธันวาคม 2556 ผู้บริหารของบริษัทมีจำนวน 7 ท่าน ดังนี้

  1. นายสมชาย คุลีเมฆิน ประธานกรรมการบริหาร

  2. นายวีระ ขวัญเลิศจิตต์ ผู้จัดการใหญ่

  3. นายสำรวย ทิชาชล กรรมการบริหาร

  4. นายเอกชัย ศิริจันทนันท์ รองกรรมการผู้จัดการ

  5. นายปิยะ จริยเศรษฐพงศ์ รองกรรมการผู้จัดการ

  6. นางประวิชญา หรรษกุล ผู้ช่วยกรรมการผู้จัดการฝ่ายการเงินและบัญชี

  7. นางสาวพรพิมล ต่อไพบูลย์ ผู้ช่วยกรรมการผู้จัดการฝ่ายโลจิสติกส์ และเลขานุการบริษัท

แผนผังองค์กรของบริษัทณ วันที่ 31 ธันวาคม 2556

แผนผังแสดงโครงสร้างผู้บริหาร ณ วันที่ 31 ธันวาคม 2556

การเปลี่ยนแปลงการถือครองหลักทรัพย์บริษัทของกรรมการ และผู้บริหาร

[]

8.3 เลขานุการบริษัท

  คณะกรรมการบริษัทได้มีมติแต่งตั้งให้นางสาวพรพิมล ต่อไพบูลย์
  ดำรงตำแหน่งเป็นเลขานุการบริษัท ตั้งแต่วันที่ 13 พฤษภาคม 2551
  โดยคุณสมบัติของผู้ดำรงตำแหน่งเป็นเลขานุการบริษัท ปรากฎในเอกสารแนบ

ค่าตอบแทนกรรมการและผู้บริหาร

(1) ค่าตอบแทนที่เป็นตัวเงิน

1.  ค่าตอบแทนของกรรมการบริษัท

ในรอบปีบัญชีสิ้นสุด ณ วันที่ 31 ธันวาคม 2555 และ วันที่ 31 ธันวาคม 2556
บริษัทมีการประชุมและจ่ายผลตอบแทนในรูปเบี้ยประชุม ดังต่อไปนี้

การเข้าร่วมประชุม

+---+-------------+------------------+----+----+----+----+----+----+
|   | ร           | ตำแหน่ง           | จ  |    | จำ |    | จ  |    |
|   | ายชื่อกรรมการ |                  | ำน |    | นว |    | ำน |    |
|   |             |                  | วน |    | นค |    | วน |    |
|   |             |                  | คร |    | รั้ง |    | คร |    |
|   |             |                  | ั้งท |    | ที่เ |    | ั้งท |    |
|   |             |                  | ี่เข |    | ข้า |    | ี่เข |    |
|   |             |                  | ้าป |    | ปร |    | ้าป |    |
|   |             |                  | ระ |    | ะช |    | ระ |    |
|   |             |                  | ชุม |    | ุมค |    | ชุม |    |
|   |             |                  | คณ |    | ณะ |    | คณ |    |
|   |             |                  | ะก |    | กร |    | ะก |    |
|   |             |                  | รร |    | รม |    | รร |    |
|   |             |                  | มก |    | กา |    | มก |    |
|   |             |                  | าร |    | รต |    | าร |    |
|   |             |                  | บร |    | รว |    | สร |    |
|   |             |                  | ิษัท |    | จส |    | รห |    |
|   |             |                  |    |    | อบ |    | าแ |    |
|   |             |                  |    |    |    |    | ละ |    |
|   |             |                  |    |    |    |    | พิจ |    |
|   |             |                  |    |    |    |    | าร |    |
|   |             |                  |    |    |    |    | ณา |    |
|   |             |                  |    |    |    |    | ค่า |    |
|   |             |                  |    |    |    |    | ตอ |    |
|   |             |                  |    |    |    |    | บแ |    |
|   |             |                  |    |    |    |    | ทน |    |
+---+-------------+------------------+----+----+----+----+----+----+
|   |             |                  | 25 | 25 | 25 | 25 | 25 | 25 |
|   |             |                  | 55 | 56 | 55 | 56 | 55 | 56 |
+---+-------------+------------------+----+----+----+----+----+----+
| 1 | นายวิระ      | ประธานกรรมการ    | 5  | 5  |    |    |    |    |
|   | มาวิจักขณ์     | และ กรรมการอิสระ  | /5 | /5 |    |    |    |    |
+---+-------------+------------------+----+----+----+----+----+----+
| 2 | ดร. พิสิฐ     | ประธ             | 3  | 3  | 3  | 2  |    |    |
|   | ลี้อาธรรม     | านกรรมการตรวจสอบ | /5 | /5 | /5 | /4 |    |    |
|   |             | กรรมการ          |    |    |    |    |    |    |
|   |             | และกรรมการอิสระ   |    |    |    |    |    |    |
+---+-------------+------------------+----+----+----+----+----+----+
| 3 | รศ. เชาวลีย์  | กรรมการ          | 5  | 5  | 5  | 4  |    |    |
|   | พงศ์ผาติโรจน์  | กรรมการอิสระ      | /5 | /5 | /5 | /4 |    |    |
|   |             | แ                |    |    |    |    |    |    |
|   |             | ละกรรมการตรวจสอบ |    |    |    |    |    |    |
+---+-------------+------------------+----+----+----+----+----+----+
| 4 | นายสุชาติ     | ประ              | 5  | 5  | 5  | 4  | 1  | 1  |
|   | ศุภพยัคฆ์      | ธานกรรมการสรรหาแ | /5 | /5 | /5 | /4 | /1 | /1 |
|   |             | ละพิจารณาค่าตอบแทน |    |    |    |    |    |    |
|   |             | กรรมการ          |    |    |    |    |    |    |
|   |             | กรรมการอิสระ      |    |    |    |    |    |    |
|   |             | แ                |    |    |    |    |    |    |
|   |             | ละกรรมการตรวจสอบ |    |    |    |    |    |    |
+---+-------------+------------------+----+----+----+----+----+----+
| 5 | นายสมชาย    | รองประธานกรรมการ | 5  | 5  |    |    |    |    |
|   | คุลีเมฆิน      | และกรรมการสรรหาแ | /5 | /5 |    |    |    |    |
|   |             | ละพิจารณาค่าตอบแทน |    |    |    |    |    |    |
+---+-------------+------------------+----+----+----+----+----+----+
| 6 | นายสำรวย    | กรรมการ          | 5  | 5  |    |    |    |    |
|   | ทิชาชล       |                  | /5 | /5 |    |    |    |    |
+---+-------------+------------------+----+----+----+----+----+----+
| 7 | นายปิยะ      | กรรมการ          | 4  | 4  |    |    | 1  | 1  |
|   | จริยเศรษฐพงศ์ | และกรรมการสรรหาแ | /5 | /5 |    |    | /1 | /1 |
|   |             | ละพิจารณาค่าตอบแทน |    |    |    |    |    |    |
+---+-------------+------------------+----+----+----+----+----+----+
| 8 | นายศิริ       | กรรมการ          | 5  | 3  |    |    | 1  | 1  |
|   | ฐิรวัฒนวงศ์    | และกรรมการสรรหาแ | /5 | /3 |    |    | /1 | /1 |
|   |             | ละพิจารณาค่าตอบแทน |    |    |    |    |    |    |
|   | (           |                  |    |    |    |    |    |    |
|   | ลาออกเมื่อวันที่ |                  |    |    |    |    |    |    |
|   | 1 ต.ค.56)   |                  |    |    |    |    |    |    |
+---+-------------+------------------+----+----+----+----+----+----+
| 9 | นายเอกชัย    | กรรมการ          | 5  | 5  |    |    |    |    |
|   | ศิริจันทนันท์    |                  | /5 | /5 |    |    |    |    |
+---+-------------+------------------+----+----+----+----+----+----+

หมายเหตุ คุณปิยะ จริยเศรษฐพงศ์ และคุณศิริ ฐิรวัฒนวงศ์ ได้ลาออกจากการเป็นกรรมการสรรหา
และพิจารณาค่าตอบแทน โดยที่คณะกรรมการบริษัท ได้มีมติแต่งตั้งคุณสมชาย คุลีเมฆิน และคุณสำรวย
ทิชาชล ดำรงตำแหน่งแทนตามมติคณะกรรมการบริษัทครั้งที่ 2/2556 เมื่อวันที่ 9 พฤษภาคม 2556

ค่าเบี้ยประชุม

  ---- -------------- ----------------------------------------- ----------------- ------------------- --------------------------------- ---------
       รายชื่อกรรมการ   ตำแหน่ง                                    ค่าตอบแทนกรรมการ                                                         
                                                                (บาท)                                                                   

                                                                คณะกรรมการบริษัท    คณะกรรมการตรวจสอบ   คณะกรรมการสรรหาและกำหนดค่าตอบแทน   รวม

  1    นายวิระ มาวิจักขณ์ ประธานกรรมการ และกรรมการ                  250,000                                                                 250,000

  2    ดร. พิสิฐ        ประธานกรรมการตรวจสอบ และกรรมการ           60,000            40,000                                                100,000
       ลี้อาธรรม        กรรมการอิสระ                                                                                                       

  3    รศ. เชาวลีย์     กรรมการ กรรมการอิสระ และกรรมการตรวจสอบ     75,000            60,000                                                135,000
       พงศ์ผาติโรจน์                                                                                                                       

  4    นายสุชาติ ศุภพยัคฆ์ ประธานกรรมการสรรหาและพิจารณาค่าตอบแทน       75,000            60,000              15,000                            150,000
                      กรรมการ กรรมการอิสระ และกรรมการตรวจสอบ                                                                             

  5    นายสมชาย       รองประธานกรรมการ และกรรมการสรรหา          100,000                                                                 100,000
       คุลีเมฆิน         และพิจารณาค่าตอบแทน                                                                                                 

  6    นายสำรวย ทิชาชล กรรมการ                                   75,000                                                                  75,000

  7    นายปิยะ         กรรมการ และกรรมการสรรหา และพิจารณาค่าตอบแทน 60,000                                10,000                            70,000
       จริยเศรษฐพงศ์                                                                                                                      

  8    นายศิริ ฐิรวัฒนวงศ์ กรรมการและกรรมการสรรหาและพิจารณาค่าตอบแทน   45,000                                10,000                            55,000

  9    นายเอกชัย       กรรมการ                                   75,000                                                                  75,000
       ศิริจันทนันท์                                                                                                                         
  ---- -------------- ----------------------------------------- ----------------- ------------------- --------------------------------- ---------

  นอกจากค่าเบี้ยประชุมตามจำนวนครั้งที่เข้าประชุมที่แสดงในตารางดังกล่าวข้างต้นแล้ว ตั้งแต่ปี
  2550 เป็นต้นมา ยังมีการจ่ายค่าตอบแทนรายเดือนที่จ่ายให้เฉพาะกรรมการอิสระ 4 ท่าน
  เป็นจำนวนเงินรวม 1,140,000 บาทต่อปีและคณะกรรมการบริษัทได้จัดสรรโบนัสให้กรรมการ 9
  ท่าน และ 8 ท่าน รวมเป็นเงินเท่ากันจำนวน 1,552,000 บาท ในปี 2555 และ 2556
  ซึ่งค่าตอบแทนดังกล่าวอยู่ในวงเงินค่าตอบแทนกรรมการโดยรวมที่ที่ประชุมผู้ถือหุ้ประจำปี 2555
  และ 2556 ได้มีมติอนุมัติไว้แล้วในจำนวนเท่ากันไม่เกิน 4,000,000 บาทต่อปี

2.  ค่าตอบแทนรวมของผู้บริหารบริษัท

ในรอบปีบัญชีสิ้นสุด ณ วันที่ 31 ธันวาคม 2556 ค่าตอบแทนของผู้บริหารของบริษัท รวม 7 ราย
เท่ากับ 23.97 ล้านบาท อยู่ในรูปเงินเดือนและโบนัส
(นับรวมการจ้างกรรมการบริหารแบบมีกำหนดระยะเวลากับนายสมชาย คุลีเมฆิน และนายสำรวย
ทิชาชล)

(หมายเหตุ: ค่าตอบแทนนี้รวมผู้บริหารที่ลาออก 1 ท่าน เมื่อวันที่ 1 ธันวาคม 2556)

3.  ค่าตอบแทนอื่นๆ

บริษัทมีการจัดตั้งกองทุนสำรองเลี้ยงชีพขึ้นในปี 2543
โดยบริษัทมีการสมทบเงินเข้ากองทุนสำรองเลี้ยงชีพให้กับผู้บริหารจำนวน 3.37 ล้านบาทในปี 2555
และ 2.27 ล้านบาทในปี 2556
นอกจากนี้บริษัทยังมีการจัดรถประจำตำแหน่งและค่าใช้จ่ายยานพาหนะให้กับผู้บริหาร

(หมายเหตุ: ค่าตอบแทนนี้รวมผู้บริหารที่ลาออก 1 ท่าน เมื่อวันที่ 1 ธันวาคม 2556)

บุคลากร

  บริษัทมีพนักงาน แบ่งตามฝ่ายต่าง ๆ ได้ดังนี้

+------------------------------------+----------------+----------------+
| ฝ่ายงาน                             | จำนวนพนักงาน    |                |
|                                    | (คน)           |                |
+====================================+================+================+
|                                    | ณ วันที่ 31       | ณ วันที่ 31       |
|                                    | ธันวาคม 2555    | ธันวาคม 2556    |
+------------------------------------+----------------+----------------+
| 1.  ผู้บริหาร                         | 7              | 7              |
+------------------------------------+----------------+----------------+
| 1.  ฝ่ายขายและการตลาด               | 29             | 30             |
+------------------------------------+----------------+----------------+
| 2.  ฝ่ายบริการและสนับสนุนทางเทคนิค      | 28             | 25             |
|     (ประสานงานขายและคลังสินค้า)       |                |                |
+------------------------------------+----------------+----------------+
| 3.  ฝ่ายบัญชี การเงิน                  | 12             | 12             |
+------------------------------------+----------------+----------------+
| 4.  ฝ่ายธุรการ และอื่น ๆ               | 12             | 12             |
+------------------------------------+----------------+----------------+
| 5.  ฝ่ายจัดส่งสินค้า (พนักงานรายวัน)      | 25             | 25             |
+------------------------------------+----------------+----------------+
| รวม                                | 113            | 111            |
+------------------------------------+----------------+----------------+

ทั้งนี้ ณ วันที่ 31 ธันวาคม 2556 บริษัทมีพนักงานทั้งสิ้น บริษัทมีพนักงานทั้งสิ้น 111 คน
(พนักงานประจำ 86 คน พนักงานรายวัน 25 คน และพนักงานสัญญาจ้างชั่วคราวแบบมีระยะเวลา
2 คน)

  ------------------------------------------------------------------------
  ค่าตอบแทนพนักงาน (ล้านบาท)        2554          2555          2556
  ------------------------------ ------------- ------------- -------------
  เงินเดือนรวม                     47.52         50.95         48.85

  ค่าแรงพนักงานรายวัน               2.41          3.78          3.97

  โบนัส                           11.52         8.98          8.96

  เงินสมทบกองทุนสำรองเลี้ยงชีพ (ถ้ามี)  4.50          4.78          3.66

  อื่นๆ เช่น ค่าครองชีพ ค่าล่วงเวลา     6.75          9.02          10.74
  ค่าเดินทาง เบี้ยเลี้ยง ค่าอาหาร                                   
  (พนักงานรายวัน) เป็นต้น                                        

  ค่าชดเชยแรงงาน                  2.60          3.00          3.34

  รวม                            75.29         80.51         79.52
  ------------------------------------------------------------------------

  นอกจากค่าตอบแทนที่เป็นตัวเงิน บริษัทมีการกำหนดรถประจำตำแหน่ง
  หรือค่าใช้จ่ายยานพาหนะให้กับพนักงานบางตำแหน่งด้วย

  รายละเอียดเกี่ยวกับกองทุนสำรองเลี้ยงชีพของบริษัท

  บริษัทและพนักงานได้ร่วมกันจดทะเบียนจัดตั้งกองทุนสำรองเลี้ยงชีพตามพระราชบัญญัติกองทุนสำรองเลี้ยงชีพ
  พ.ศ. 2530 เมื่อวันที่ 1 มกราคม 2543
  ซึ่งประกอบด้วยเงินที่พนักงานจ่ายสะสมและเงินที่บริษัทจ่ายสมทบให้ในอัตราร้อยละ 4 ถึง 15
  ของเงินเดือนพนักงานผู้เป็นสมาชิกขึ้นอยู่กับตำแหน่งและอายุการทำงาน
  และจะจ่ายให้กับพนักงานในกรณีที่ออกจากงานตามระเบียบว่าด้วยกองทุนดังกล่าว

  บริษัท เริ่มจัดตั้งระบบ employee’s choices
  เปิดโอกาสให้พนักงานตัดสินใจเลือกนโยบายการลงทุนของแต่ละกองทุน ความเสี่ยง
  และผลตอบแทนการลงทุนที่เหมาะสมกับตนเองได้ โดยมีนโยบายการลงทุน 4 นโยบาย
  ให้พนักงานสามารถกำหนดสัดส่วนการลงทุนที่เหมาะสมกับตนเองได้ ประกอบด้วย
  นโยบายตราสารหนี้ในประเทศและต่างประเทศ นโยบายตราสารทุน นโยบายผสม 90:10
  และนโยบายตราสารหนี้ในประเทศ 100%

  ข้อพิพาททางด้านแรงงานในช่วง 3 ปีที่ผ่านมา

บริษัทไม่มีข้อพิพาททางด้านแรงงานในช่วง 3 ปีที่ผ่านมา และตั้งแต่ก่อตั้งบริษัทมา

  นโยบายการพัฒนาบุคลากร

  บริษัทมีนโยบายที่จะฝึกฝนพนักงานใหม่ขึ้นมาเอง
  เพื่อให้สามารถปรับตัวเข้ากับวัฒนธรรมขององค์กรได้ดี
  โดยบริษัทมีนโยบายที่จะมีการฝึกอบรมพนักงานทุกระดับตามแผนฝึกอบรมประจำปี
  และกำหนดให้มีการเข้าร่วมฝึกอบรมกับฝ่ายขายอื่นๆ ด้วย
  เพื่อให้เข้าใจถึงสินค้าในความรับผิดชอบของพนักงานคนอื่นได้ด้วย

  บริษัทมีการกำหนดให้มีพนักงานพี่เลี้ยงสำหรับพนักงานใหม่โดยเฉพาะฝ่ายขายในช่วง 3
  เดือนแรกในรูปแบบ On the Job Training
  เพื่อคอยช่วยเหลือให้พนักงานใหม่สามารถปฏิบัติงานได้ โดยมีข้อผิดพลาดน้อย
  และสามารถปฎิบัติงานได้ในเวลาอันสมควร

การกำกับดูแลกิจการ

9.1 นโยบายการกำกับดูแลกิจการ

  คณะกรรมการบริษัท ได้ให้ความสำคัญในการกำกับดูแลกิจการเป็นอย่างมาก
  จากความเชื่อที่ว่าการกำกับดูแลกิจการเป็นระบบที่จัดให้มีกระบวนการ
  และโครงสร้างของภาวะผู้นำและการควบคุมของกิจการให้มีความรับผิดชอบตามหน้าที่ด้วยความโปร่งใส
  และสร้างความสามารถในการแข่งขันเพื่อรักษาเงินทุนและเพิ่มพูนคุณค่าให้กับผู้ถือหุ้นในระยะยาว
  ภายใต้กรอบการมีจริยธรรมที่ดี โดยคำนึงถึงผู้มีส่วนได้ส่วนเสียอื่นและสังคมโดยรวม

  เพื่อให้การดำเนินธุรกิจของบริษัท มีการเจริญเติบโตอย่างต่อเนื่อง
  และเพิ่มความเชื่อมั่นให้แก่ผู้ลงทุนและผู้ที่เกี่ยวข้องทุกฝ่าย
  คณะกรรมการบริษัทจึงมอบหมายให้ฝ่ายบริหาร กำหนดให้มีการจัดทำวิสัยทัศน์ พันธกิจ เป้าหมาย
  นโยบายในการกำกับดูแลกิจการ คู่มือจริยธรรมและจรรยาบรรณ คู่มือพนักงาน
  ทิศทางการดำเนินงาน แผนงานและงบประมาณประจำปีของบริษัท
  โดยมอบหมายให้ฝ่ายบริหารเป็นผู้นำเสนอ
  และคณะกรรมการบริษัทแสดงความเห็นและอภิปรายร่วมกับฝ่ายบริหารอย่างเต็มที่เพื่อให้เกิดความเห็นชอบร่วมกันก่อนพิจารณาอนุมัติ

บริษัทได้เปิดเผยนโยบายที่เกี่ยวข้องกับการกำกับดูแลกิจการไว้บนเว็บไซต์ของบริษัท ดังนี้

1.  จริยธรรมธุรกิจ และจรรยาบรรณ กรรมการ ผู้บริหาร และพนักงาน

2.  นโยบายการทบทวนวิสัยทัศน์

3.  นโยบายอำนวยความสะดวก และส่งเสริมให้ผู้ถือหุ้นเข้าร่วมประชุมผู้ถือหุ้น

4.  นโยบายป้องกันการใช้ข้อมูลภายในของบริษัท

5.  นโยบายด้านสิทธิมนุษยชน

6.  นโยบายการปฏิบัติต่อคู่ค้า และ/หรือเจ้าหนี้

7.  นโยบายไม่ล่วงละเมิดทรัพย์สินทางปัญญา และลิขสิทธิ์

8.  นโยบายต่อต้านการทุจริตคอร์รัปชั่น และการให้สินบน

9.  นโยบายการดำเนินธุรกิจภายใต้มาตรฐานสิ่งแวดล้อม

10. นโยบายการรับข้อร้องเรียน และคุ้มครองผู้แจ้งเบาะแส

9.2 คณะกรรมการชุดย่อย

  โครงสร้างการจัดการของบริษัทประกอบไปด้วยคณะกรรมการ 4 ชุด คือ คณะกรรมการบริษัท
  คณะกรรมการบริหาร คณะกรรมการตรวจสอบ และคณะกรรมการสรรหาและพิจารณาค่าตอบแทน
  โดยมีรายละเอียดดังนี้

  คณะกรรมการบริษัท

  ณ วันที่ 31 ธันวาคม 2556 คณะกรรมการบริษัทประกอบด้วยกรรมการ 8 ท่าน ดังนี้

  1. นายวิระ มาวิจักขณ์ ประธานกรรมการและกรรมการอิสระ

  2. นายสมชาย คุลีเมฆิน รองประธานกรรมการ

  3. นายสำรวย ทิชาชล กรรมการ

  4. นายปิยะ จริยเศรษฐพงศ์ กรรมการ

  5. นายเอกชัย ศิริจันทนันท์ กรรมการ

  6. ดร.พิสิฐ ลี้อาธรรม ประธานกรรมการตรวจสอบและกรรมการอิสระ

  7. รศ.เชาวลีย์ พงศ์ผาติโรจน์ กรรมการตรวจสอบและกรรมการอิสระ

  8. นายสุชาติ ศุภพยัคฆ์ กรรมการตรวจสอบและกรรมการอิสระ

โดยมี นางสาวพรพิมล ต่อไพบูลย์ เป็นเลขานุการคณะกรรมการบริษัท

  กรรมการผู้มีอำนาจลงนามผูกพันบริษัท

  นายสมชาย คุลีเมฆิน นายปิยะ จริยเศรษฐพงศ์ นายสำรวย ทิชาชล นายเอกชัย ศิริจันทนันท์
  สองในสี่คนนี้ลงลายมือชื่อร่วมกันและประทับตราสำคัญของบริษัท

  ขอบเขต หน้าที่ และความรับผิดชอบของคณะกรรมการบริษัท มีดังนี้

  คณะกรรมการบริษัทมีอำนาจหน้าที่จัดการและดำเนินธุรกิจของบริษัทให้เป็นไปตามกฎหมาย
  วัตถุประสงค์ ข้อบังคับ มติของที่ประชุมผู้ถือหุ้น กำหนดนโยบาย และทิศทางการดำเนินงาน
  การบริหารการเงิน การบริหารความเสี่ยงของกิจการ
  กำกับและควบคุมให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
  และมีความรับผิดชอบต่อผู้ถือหุ้น รักษาผลประโยชน์ของผู้ถือหุ้น
  พร้อมทั้งมีการเปิดเผยข้อมูลอย่างถูกต้องครบถ้วน มีมาตรฐานและโปร่งใส
  รวมทั้งมีอำนาจมอบหมายแต่งตั้งกรรมการ
  และ/หรือผู้บริหารจำนวนหนึ่งให้ดำเนินการอย่างใดอย่างหนึ่งหรือหลายอย่างภายในขอบเขตอำนาจหน้าที่ของคณะกรรมการบริษัท
  เว้นแต่อำนาจในการดำเนินการดังต่อไปนี้
  จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน

(1) เรื่องที่กฎหมายกำหนดให้ต้องได้รับความเห็นชอบจากที่ประชุมผู้ถือหุ้น

(2) การทำรายการใดๆ
    ที่กรรมการมีส่วนได้ส่วนเสียและอยู่ในข่ายที่กฎหมายหรือข้อกำหนดของตลาดหลักทรัพย์แห่งประเทศไทยระบุให้ต้องได้รับอนุมัติจากที่ประชุมผู้ถือหุ้น

  ทั้งนี้ ในการตัดสินใจในเรื่องที่กรรมการมีส่วนได้ส่วนเสีย
  หรือมีความขัดแย้งทางผลประโยชน์อื่นใดกับบริษัทหรือบริษัทย่อย
  ให้กรรมการซึ่งมีส่วนได้เสียหรือมีความขัดแย้งทางผลประโยชน์ดังกล่าว
  ไม่มีสิทธิออกเสียงลงคะแนนในเรื่องนั้น

  คณะกรรมการบริหาร

  ณ วันที่ 31 ธันวาคม 2556 คณะกรรมการบริหารประกอบด้วยกรรมการ 4 ท่าน ดังนี้

  1. นายสมชาย คุลีเมฆิน ประธานกรรมการบริหาร

  2. นายสำรวย ทิชาชล กรรมการบริหาร

  3. นายปิยะ จริยเศรษฐพงศ์ กรรมการบริหาร

  4. นายเอกชัย ศิริจันทนันท์ กรรมการบริหาร

  ขอบเขต หน้าที่ และความรับผิดชอบของคณะกรรมการบริหาร มีดังนี้

1.  วางแผนและกำหนดนโยบาย ทิศทาง กลยุทธ์ แผนงาน โครงสร้างองค์กร
    และโครงสร้างการบริหารงาน
    หลักในการดำเนินธุรกิจของบริษัทให้สอดคล้องกับสภาพทางเศรษฐกิจและสภาวะการแข่งขันในตลาด
    เพื่อเสนอให้คณะกรรมการบริษัทพิจารณาอนุมัติ

2.  วางแผนและกำหนดแผนธุรกิจ งบประมาณประจำปี และอำนาจการบริหารงานในสายงานต่างๆ
    ของบริษัทเพื่อเสนอให้คณะกรรมการบริษัทพิจารณาอนุมัติ

3.  ตรวจสอบ ติดตามการดำเนินการตามนโยบาย และแนวทางบริหารงานด้านต่างๆ
    ของบริษัทที่กำหนดไว้ให้เป็นไปอย่างมีประสิทธิภาพ และเอื้อต่อสภาพการดำเนินธุรกิจ

4.  พิจารณาอนุมัติ และดำเนินการประมูลงานหรือรับจ้างทำของกับหน่วยงานหรือบุคคลต่างๆ
    ในวงเงินไม่เกิน 150 ล้านบาท

5.  จ้างและเลิกจ้างพนักงานระดับผู้บริหารของบริษัท
    ยกเว้นตำแหน่งกรรมการผู้จัดการ/ผู้จัดการใหญ่และผู้บริหารที่ดำรงตำแหน่งกรรมการบริษัท

6.  ดูแลและตรวจสอบติดตามผลการดำเนินงานประจำวันของบริษัทตามแผนธุรกิจที่คณะกรรมการบริษัทได้อนุมัติไว้แล้ว

7.  ลงนามในเอกสารเบิกจ่ายเงินจากบัญชีธนาคารของบริษัทตามเงื่อนไขและวงเงินที่คณะกรรมการบริษัทจะพิจารณามอบหมายเป็นคราวๆ
    ไป

8.  ให้มีอำนาจในการอนุมัติค่าใช้จ่ายตามที่กำหนดไว้ในงบประมาณประจำปีที่คณะกรรมการบริษัทอนุมัติไว้แล้ว
    ซึ่งคณะกรรมการบริหารสามารถดำเนินการได้โดยไม่จำกัดวงเงินในการอนุมัติค่าใช้จ่ายต่างๆ

9.  เข้าทำสัญญาใดๆ ที่มีผลผูกพันบริษัทในระยะเวลาตั้งแต่ 1 ปี ถึง 3 ปี และมีวงเงินไม่เกิน
    150 ล้านบาท

10. การลงทุนหรือการลงทุนในทรัพย์สินฝ่ายทุน (ในวงเงินไม่เกิน 150 ล้านบาท)
    หรือตามรายการที่กำหนดไว้ในงบประมาณประจำปีที่คณะกรรมการบริษัทอนุมัติไว้แล้ว

11. การจัดหาแหล่งเงินทุน (Financing) สำหรับการลงทุน หรือการลงทุนในทรัพย์สินฝ่ายทุน
    (Capital Expenditure) ซึ่งคณะกรรมการบริษัทได้อนุมัติไว้แล้ว
    หรือการจัดหาแหล่งเงินทุนเพื่อนำมาชำระหนี้ (Refinancing)
    สำหรับภาระหนี้ที่มีอยู่แล้วภายใต้ข้อกำหนดและเงื่อนไขที่ดีกว่าเดิม

12. อนุมัติค่าตอบแทนพิเศษสำหรับพนักงาน (Bonus)
    ตามงบประมาณที่คณะกรรมการบริษัทได้อนุมัติไว้แล้ว

13. อนุมัติการปรับขึ้นค่าตอบแทนพนักงาน ตามงบประมาณที่คณะกรรมการบริษัทได้อนุมัติไว้แล้ว

14. ปฏิบัติหน้าที่อื่นๆ ตามที่ได้รับมอบหมายจากคณะกรรมการบริษัทเป็นคราวๆ ไป

  ทั้งนี้
  คณะกรรมการบริหารอาจมอบอำนาจช่วงให้พนักงานระดับบริหารของบริษัทมีอำนาจอนุมัติทางการเงินในเรื่องใดเรื่องหนึ่งหรือหลายเรื่องภายใต้ขอบเขตอำนาจของตนตามที่คณะกรรมการบริหารพิจารณาเห็นสมควรก็ได้

  อนึ่ง การมอบอำนาจดังกล่าวข้างต้นนั้น
  ต้องอยู่ภายใต้หลักเกณฑ์ของกฎหมายและกฎระเบียบข้อบังคับของ
  บริษัทและในกรณีที่การดำเนินการใดที่มีหรืออาจมีผลประโยชน์หรือส่วนได้เสียของกรรมการบริหารท่านใด
  หรือบุคคลที่อาจมีความขัดแย้ง (ตามประกาศของคณะกรรมการ ก.ล.ต.)
  ให้คณะกรรมการบริหารนำเสนอเรื่องดังกล่าวต่อคณะกรรมการบริษัท
  เพื่อให้คณะกรรมการบริษัทพิจารณาต่อไป โดยกรรมการบริหารท่านนั้น
  และบุคคลที่อาจมีความขัดแย้ง
  จะไม่มีสิทธิออกเสียงลงคะแนนในการประชุมคณะกรรมการบริษัทในเรื่องดังกล่าว

  นอกจากนี้ ในกรณีที่การทำรายการใดเป็นรายการที่เกี่ยวโยงกัน
  หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทหรือบริษัทย่อย แล้วแต่กรณี
  ตามความหมายที่กำหนดตามประกาศตลาดหลักทรัพย์แห่งประเทศไทย
  การทำรายการดังกล่าวต้องได้รับการอนุมัติจากที่ประชุมผู้ถือหุ้น
  และ/หรือปฏิบัติการอื่นใดตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้นๆ
  ด้วย เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว

  คณะกรรมการตรวจสอบ

  คณะกรรมการบริษัทเป็นผู้แต่งตั้งคณะกรรมการตรวจสอบของบริษัทมีโครงสร้างที่เป็นอิสระจากผู้บริหารของบริษัทซึ่งประกอบไปด้วยผู้ทรงคุณวุฒิ
  ซึ่งเป็นกรรมการที่เป็นอิสระจากผู้บริหารและผู้ถือหุ้นรายใหญ่ของบริษัท

  ณ วันที่ 31 ธันวาคม 2556 คณะกรรมการตรวจสอบประกอบด้วยกรรมการ 3 ท่าน ดังนี้

1.  ดร. พิสิฐ ลี้อาธรรม ประธานกรรมการตรวจสอบ

2.  รศ.เชาวลีย์ พงศ์ผาติโรจน์ กรรมการตรวจสอบ

3.  นายสุชาติ ศุภพยัคฆ์ กรรมการตรวจสอบ

  โดยกรรมการตรวจสอบทั้ง 3 ท่าน
  มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินของบริษัทได้
  และมีนางสาววัลยา วรรษารุจากร เป็นเลขานุการคณะกรรมการตรวจสอบ

  ขอบเขต หน้าที่ และความรับผิดชอบของคณะกรรมการตรวจสอบ มีดังนี้

1)  สอบทานให้บริษัทมีการรายงานทางการเงิน
    และการเปิดเผยข้อมูลในงบการเงินตามมาตรฐานการบัญชีที่กำหนดโดยกฎหมายอย่างถูกต้องและเพียงพอ
    โดยการประสานงานกับผู้สอบบัญชีภายนอกและผู้บริหารที่รับผิดชอบ
    จัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทก็ได้

2)  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
    โดยสอบทานร่วมกับผู้สอบบัญชีภายนอกและผู้ตรวจสอบภายใน
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3)  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท

4)  พิจารณาคัดเลือก
    และเสนอแต่งตั้งผู้สอบบัญชีของบริษัทรวมถึงพิจารณาเสนอค่าตอบแทนของผู้สอบบัญชีโดยคำนึงถึงความเป็นอิสระ
    น่าเชื่อถือ ความเพียงพอของทรัพยากร
    และปริมาณงานตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัทรวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ
    1 ครั้ง

5)  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์ฯ
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6)  ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย
    เช่น ทบทวนนโยบายการบริหารทางการเงินและการบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหาร
    ทบทวนร่วมกับผู้บริหารของบริษัทในรายงานสำคัญๆ
    ที่ต้องเสนอต่อสาธารณชนตามที่กฎหมายบัญญัติ ได้แก่
    บทรายงานและการวิเคราะห์ของฝ่ายบริหาร เป็นต้น

7)  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัทซึ่งรายงานดังกล่าวลงนามโดยประธานกรรมการตรวจสอบ
    รายการดังกล่าวควรประกอบด้วยข้อมูลดังต่อไปนี้

    1.  ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทถึงความถูกต้อง
        ครบถ้วน เป็นที่เชื่อถือได้

    2.  ความเห็นเกี่ยวกับความเพียงพอของระบบการควบคุมภายในของบริษัท

    3.  เหตุผลที่เชื่อว่า ผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง

    4.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท

    5.  ความเห็นเกี่ยวกับรายการที่เกี่ยวโยงกัน
        หรือรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

    8.  รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

  การปฏิบัติหน้าที่ดังกล่าว คณะกรรมการตรวจสอบมีความรับผิดชอบต่อคณะกรรมการบริษัทโดยตรง
  และให้คณะกรรมการตรวจสอบมีวาระการดำรงตำแหน่งคราวละ 3 ปี ทั้งนี้
  กรรมการตรวจสอบซึ่งพ้นจากตำแหน่งตามวาระ
  อาจได้รับการแต่งตั้งให้ดำรงตำแหน่งต่อไปตามที่คณะกรรมการบริษัทเห็นว่าเหมาะสม

  คณะกรรมการสรรหาและพิจารณาค่าตอบแทน

  ณ วันที่ 31 ธันวาคม 2556 คณะกรรมการสรรหา และพิจารณค่าตอบแทน
  ประกอบด้วยผู้ทรงคุณวุฒิ 3 ท่านดังนี

1.  นายสุชาติ ศุภพยัคฆ์ ประธานกรรมการสรรหาและพิจารณาค่าตอบแทน

2.  นายสมชาย คุลีเมฆิน กรรมการสรรหาและพิจารณาค่าตอบแทน

3.  นายสำรวย ทิชาชล กรรมการสรรหาและพิจารณาค่าตอบแทน

  โดยมีนางสาวพรพิมล ต่อไพบูลย์ เป็นเลขานุการคณะกรรมการสรรหา และพิจารณาค่าตอบแทน

  ขอบเขตอำนาจหน้าที่ของคณะกรรมการสรรหาและพิจารณาค่าตอบแทน มีดังนี้

1.  คัดเลือกและสรรหาบุคคลที่มีคุณสมบัติเหมาะสมที่จะทำหน้าที่เป็นกรรมการของบริษัท
    หรือกรรมการในคณะกรรมการชุดย่อยต่างๆ รวมถึงในกรณีที่ตำแหน่งกรรมการของบริษัทว่างลง
    โดยใช้นิยามและคุณสมบัติของกรรมการเป็นเกณฑ์ในการพิจารณา
    และเสนอความเห็นต่อคณะกรรมการบริษัทซึ่งจะนำเสนอที่ประชุมผู้ถือหุ้นให้เป็นผู้แต่งตั้งกรรมการ

2.  พิจารณาและเสนอแนะให้คณะกรรมการมีขนาด และองค์ประกอบที่เหมาะสมกับบริษัท
    โดยคำนึงถึงคุณสมบัติของคณะกรรมการ ที่ต้องประกอบด้วยบุคคลที่มีความรู้ความสามารถ
    และประสบการณ์ในด้านต่างๆ อย่างเหมาะสม

3.  วางแผนและดำเนินการสรรหาผู้สืบทอดตำแหน่งกรรมการผู้จัดการ/ผู้จัดการใหญ่
    เพื่อเสนอต่อคณะกรรมการบริษัทพิจารณา

4.  คณะกรรมการสรรหาและพิจารณาค่าตอบแทนมีหน้าที่รายงานผลการปฏิบัติงานต่อคณะกรรมการบริษัทเป็นประจำ

5.  ทบทวนความเหมาะสมของหลักเกณฑ์ที่ใช้ในการพิจารณาค่าตอบแทนในปัจจุบันอย่างสม่ำเสมอ
    เพื่อให้สอดคล้องกับเป้าหมายของบริษัท  ตลอดจนมีความสอดคล้องกับผลประโยชน์ของผู้ถือหุ้น

6.  พิจารณาการจ่ายค่าตอบแทน หรือผลประโยชน์อื่นๆ
    ของคณะกรรมการและกรรมการผู้จัดการ/ผู้จัดการใหญ่ ตามความเหมาะสม
    และเสนอต่อที่ประชุมคณะกรรมการบริษัท และนำเสนอต่อที่ประชุมผู้ถือหุ้นของบริษัท
    เพื่ออนุมัติโดยคำนึงถึงปัจจัย 3 ประการ คือ

    -   แนวปฏิบัติที่บริษัทในอุตสาหกรรมเดียวกันใช้ในการจ่ายค่าตอบแทน

    -   ผลประกอบการและขนาดธุรกิจของบริษัท

    -   ความรับผิดชอบ ความรู้ ความสามารถและประสบการณ์ของกรรมการ

7.  เปิดเผยนโยบายเกี่ยวกับการกำหนดค่าตอบแทน และเปิดเผยค่าตอบแทนในรูปแบบต่างๆ
    รวมถึงการจัดทำรายงานการกำหนดค่าตอบแทน
    และความเห็นของคณะกรรมการสรรหาและพิจารณาค่าตอบแทนไว้ในรายงานประจำปี

8.  พิจารณาค่าตอบแทนให้มีความเหมาะสมเพื่อจูงใจผู้บริหารในระยะยาวที่มีความสอดคล้องกับผลงานของบริษัทและผลประโยชน์ที่สร้างให้กับผู้ถือหุ้น

9.  ปฏิบัติหน้าที่อื่นๆ ตามที่คณะกรรมการบริษัทมอบหมาย

  ทั้งนี้ ในการปฏิบัติหน้าที่ดังกล่าว
  คณะกรรมการสรรหาและพิจารณาค่าตอบแทนมีความรับผิดชอบต่อคณะกรรมการบริษัทโดยตรง
  และให้คณะกรรมการสรรหาและพิจารณาค่าตอบแทนมีวาระการดำรงตำแหน่งคราวละ 3 ปี

  ทั้งนี้
  การมอบอำนาจให้แก่คณะกรรมการสรรหาและพิจารณาค่าตอบแทนจะไม่รวมถึงอำนาจในการอนุมัติรายการใดที่อาจมีความขัดแย้ง
  หรือรายการใดที่คณะกรรมการสรรหาและพิจารณาค่าตอบแทนหรือบุคคลที่เกี่ยวโยงกับคณะกรรมการกำหนดค่าตอบแทนมีส่วนได้เสีย
  หรือผลประโยชน์ในลักษณะอื่นใดขัดแย้งกับบริษัท ตามกฎเกณฑ์ของตลาดหลักทรัพย์แห่งประเทศไทย
  ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการและ/หรือที่ประชุมผู้ถือหุ้น
  เพื่อพิจารณาและอนุมัติรายการดังกล่าวตามข้อบังคับของบริษัท หรือกฎหมายที่เกี่ยวข้องกำหนด
  เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่คณะกรรมการบริษัทกำหนดกรอบการพิจารณาไว้ชัดเจนแล้ว

9.3 การสรรหาและแต่งตั้งกรรมการและผู้บริหารระดับสูงสุด

-   หลักเกณฑ์การสรรหากรรมการและผู้บริหารระดับสูงสุด

  คณะกรรมการสรรหาและพิจารณาค่าตอบแทนจะคัดเลือกบุคคลที่มีคุณสมบัติเหมาะสมที่จะดำรงตำแหน่งกรรมการ
  เพื่อนำชื่อเสนอต่อคณะกรรมการบริษัทเพื่อพิจารณานำเสนอต่อที่ประชุมผู้ถือหุ้นของบริษัท
  ตามข้อบังคับของบริษัทคณะกรรมการบริษัทจะต้องประกอบไปด้วยกรรมการอย่างน้อย 5 คน
  และจะต้องได้รับการแต่งตั้งโดยที่ประชุมผู้ถือหุ้น
  โดยใช้เสียงข้างมากตามหลักเกณฑ์และวิธีการดังต่อไปนี้

1)  ให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป

2)  ในการออกเสียงเลือกตั้งกรรมการแต่ละรายตามข้อ 1
    ให้ผู้ถือหุ้นคนหนึ่งมีคะแนนเสียงหนึ่งเสียงต่อหนึ่งหุ้นที่ตนถือ

3)  บุคคลที่ได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

  ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
  ถ้าจำนวนกรรมการที่จะออก แบ่งเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน 3
  กรรมการที่จะต้องออกจากตำแหน่งในปีแรกและปีที่สองภายหลังจดทะเบียนแปรสภาพบริษัทนั้นให้ใช้วิธีจับสลากว่าผู้ใดจะออก
  ส่วนปีหลังๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
  กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

  ยกเว้นกรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุม
  ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  ให้คณะกรรมการเลือกบุคคลหนึ่งที่มีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่า 2 เดือน บุคคลซึ่งเข้าเป็นกรรมการแทนดังกล่าว
  จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

  กรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุม
  ให้กรรมการที่เหลืออยู่กระทำการในนามของคณะกรรมการได้แต่เฉพาะการจัดให้มีการประชุมผู้ถือหุ้น
  เพื่อเลือกตั้งกรรมการแทนตำแหน่งที่ว่างทั้งหมดเท่านั้น

-   หลักเกณฑ์ในการคัดเลือกกรรมการ

  การคัดเลือกบุคคลที่จะเข้าดำรงตำแหน่งเป็นกรรมการบริษัท กรรมการตรวจสอบ
  กรรมการสรรหาและพิจารณาค่าตอบแทนของบริษัท
  จะดำเนินการพิจารณาคัดเลือกโดยคณะกรรมการสรรหาและพิจารณาค่าตอบแทน
  สรุปสาระสำคัญได้ดังนี้

1)  คณะกรรมการสรรหาและพิจารณาค่าตอบแทน
    จะเป็นผู้พิจารณาคัดเลือกตามเกณฑ์คุณสมบัติตามมาตรา 67-68
    แห่งพระราชบัญญัติบริษัทมหาชนจำกัด พ.ศ. 2535 และจะพิจารณาถึงประสบการณ์
    ความรู้ความสามารถ ปฏิบัติหน้าที่กรรมการด้วยความระมัดระวังและซื่อสัตย์
    สามารถทุ่มเทเวลาให้กับบริษัทได้อย่างเต็มที่
    โดยใช้นิยามและคุณสมบัติของกรรมการเป็นเกณฑ์ในการพิจารณา

2)  ประธานกรรมการสรรหาและพิจารณาค่าตอบแทน
    จะเสนอความเห็นต่อคณะกรรมการบริษัทเพื่อพิจารณา

3)  คณะกรรมการบริษัท โดยประธานกรรมการสรรหาและพิจารณาค่าตอบแทน
    จะนำเสนอขออนุมัติแต่งตั้งกรรมการต่อที่ประชุมผู้ถือหุ้น ตามมาตรา 71
    แห่งพระราชบัญญัติบริษัทมหาชนจำกัด และข้อบังคับของบริษัทข้อ 14
    ซึ่งกำหนดให้ในการประชุมสามัญประจำปีทุกครั้งให้กรรมการออกจากตำแหน่งตามวาระ
    เป็นอัตรา 1 ใน 3 ถ้าจำนวนกรรมการที่จะออกจากตำแหน่งตามวาระแบ่งออกให้ตรงเป็น 3
    ส่วนไม่ได้ ให้ออกโดยจำนวนใกล้ที่สุดกับส่วน 1 ใน 3
    กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้กรรมการจับสลากกันว่าผู้ใดจะออก
    ส่วนในปีที่ 3 และปีต่อไปให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง
    กรรมการที่ออกจากตำแหน่งนั้นอาจถูกเลือกเข้ามาดำรงตำแหน่งใหม่ก็ได้

  บริษัทต้องแจ้งให้ผู้ถือหุ้นเสนอชื่อบุคคลเพื่อเข้ารับการเลือกตั้งเป็นกรรมการ อย่างน้อย 3
  เดือนก่อนวันสิ้นสุดรอบปีบัญชี
  ผ่านช่องทางของตลาดหลักทรัพย์แห่งประเทศไทยและทางเว็ปไซต์ของบริษัท

-   หลักเกณฑ์ในการคัดเลือกกรรมการอิสระ อาศัยนิยามและคุณสมบัติของกรรมการอิสระ ต่อไปนี้

1)  ถือหุ้นไม่เกินร้อยละศูนย์จุดห้าของจำนวนหุ้นที่มีสิทธิออกเสียงทั้งหมดของบริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

2)  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

3)  ไม่เป็นบุคคลที่มีความสัมพันธ์ทางสายโลหิตหรือโดยการจดทะเบียนตามกฎหมายในลักษณะที่เป็นบิดามารดา
    คู่สมรส พี่น้องและบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือบริษัทย่อย

4)  ไม่มีหรือเคยมีความสัมพันธ์ทางธุรกิจกับบริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    หรือผู้บริหารของผู้ที่มีความสัมพันธ์ทางธุรกิจกับบริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

5)  ไม่เป็นหรือเคยเป็นผู้สอบบัญชีของบริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้งสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

6)  ไม่เป็นหรือเคยเป็นผู้ให้บริการทางวิชาชีพใดๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่าสองล้านบาทต่อปีจากบริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง ทั้งนี้ในกรณีที่ผู้ให้บริการทางวิชาชีพเป็นนิติบุคคล
    ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหารหรือหุ้นส่วนผู้จัดการของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

7)  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัทผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

8)  ไม่มีลักษณะอื่นใดที่ทำให้ไม่สามารถให้ความเห็นอย่างอิสระเกี่ยวกับการดำเนินงานของบริษัท

9.4 การกำกับดูแลการดำเนินงานของบริษัทย่อยและบริษัทร่วม – ไม่มี

9.5 การดูแลเรื่องการใช้ข้อมูลภายใน

  บริษัทตระหนักและเล็งเห็นถึงความสำคัญต่อการกำกับดูแลการใช้ข้อมูลภายในให้เป็นไปตามหลักการกำกับดูแลกิจการที่ดี
  โดยยึดมั่นในหลักธรรมาภิบาล ความซื่อสัตย์สุจริต คุณธรรมและจริยธรรมในการดำเนินธุรกิจ
  และเพื่อให้มั่นใจว่า
  นักลงทุนในหลักทรัพย์ของบริษัทได้รับข้อมูลข่าวสารที่เชื่อถือได้อย่างเท่าเทียมและทันท่วงที
  บริษัทจึงได้กำหนดระเบียบการกำกับดูแลการใช้ข้อมูลภายใน
  และระเบียบการซื้อขายหลักทรัพย์ของกรรมการ ผู้บริหารและพนักงาน
  ให้สอดคล้องกับกฎหมายเกี่ยวกับหลักทรัพย์ และมุ่งเน้นความโปร่งใสในการประกอบธุรกิจ
  สรุปสาระสำคัญได้ดังนี้

1)  กรรมการ ผู้บริหาร และพนักงานทุกระดับต้องไม่ใช้ข้อมูลภายในของบริษัทที่มีสาระสำคัญต่อ
    การเปลี่ยนแปลงราคาของหลักทรัพย์ที่ยังมิได้เปิดเผยต่อสาธารณชนหรือตลาดหลักทรัพย์แห่งประเทศไทย
    เพื่อการซื้อขายหลักทรัพย์ของบริษัทอันนำมาซึ่งผลประโยชน์ของตนเองและผู้อื่น
    โดยให้หลีกเลี่ยงหรืองดการซื้อขายหลักทรัพย์ของบริษัทในช่วงเวลา 7 วันก่อน และ 24
    ชั่วโมงหลังการเปิดเผยงบการเงินต่อสาธารณชน

2)  บริษัทมีหน้าที่เปิดเผยข้อมูลข่าวสารเกี่ยวกับการดำเนินงานที่สำคัญของบริษัทให้สาธารณชนทราบโดยทันทีและอย่างทั่วถึง
    โดยผ่านสื่อและวิธีการที่ตลาดหลักทรัพย์ฯ และนโยบายเปิดเผยข้อมูลของบริษัทกำหนด
    เพื่อให้แน่ใจว่าข้อมูลข่าวสารได้เข้าถึงนักลงทุนทุกกลุ่มอย่างทันท่วงทีและเท่าเทียม

3)  กรรมการและผู้บริหารมีหน้าที่รายงานการถือครองหลักทรัพย์ที่ออกโดยบริษัทของตน คู่สมรส
    และบุตรที่ยังไม่บรรลุนิติภาวะต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัตหลักทรัพย์และตลาดหลักทรัพย์ พ.ศ. 2535
    และรายงานการถือครองหลักทรัพย์ที่ออกโดยบริษัทต่อคณะกรรมการบริษัทเป็นประจำทุกไตรมาส

บริษัทกำหนดให้พนักงานทุกคนยึดมั่นเกี่ยวกับการปกป้องรักษาความลับของข้อมูลข่าวสารเกี่ยวกับกิจกรรมต่างๆ
ในการดำเนินธุรกิจ และห้ามไม่ให้แสวงหาผลประโยชน์ให้ตนเองและผู้อื่นโดยใช้ข้อมูลใดๆ
ของบริษัท ซึ่งยังไม่ได้เปิดเผยต่อสาธารณะ หรือดำเนินการใดๆ
ในลักษณะที่อาจก่อให้เกิดความขัดแย้งทางผลประโยชน์ต่อองค์กร

9.6 ค่าตอบแทนผู้สอบบัญชี

  ในรอบบัญชี สิ้นสุด ณ วันที่ 31 ธันวาคม 2556 ค่าสอบบัญชีของผู้สอบบัญชีคือ บริษัท สำนักงาน
  เอินส์ท แอนด์ ยัง จำกัด คิดเป็นมูลค่ารวมทั้งสิ้น 780,000 บาท
  ทั้งนี้บริษัทไม่มีภาระค่าบริการอื่น (Non-Audit Fee) ที่จะต้องชำระให้กับผู้สอบบัญชี
  สำนักงานสอบบัญชีที่ผู้สอบบัญชีสังกัด
  และบุคคลหรือกิจการที่เกี่ยวข้องกับผู้สอบบัญชีและสำนักงานที่ผู้สอบบัญชีสังกัดแต่อย่างใด

  ที่ประชุมคณะกรรมการบริษัทครั้งที่ 1/2556 เมื่อวันที่ 21 กุมภาพันธ์ 2557
  ได้มีมติให้เสนอที่ประชุมผู้ถือหุ้น เพื่อแต่งตั้งนางชลรส สันติอัศวราภรณ์ ผู้สอบบัญชีรับอนุญาต
  เลขทะเบียน 4523 หรือนางสาวศิราภรณ์ เอื้ออนันต์กุล ผู้สอบบัญชีรับอนุญาต เลขทะเบียน 3844
  หรือนางสาวสุพรรณี ตริยานันทกุล ผู้สอบบัญชีรับอนุญาต เลขทะเบียน 4498 แห่งบริษัท สำนักงาน
  เอินส์ท แอนด์ ยัง จำกัด เป็นผู้สอบบัญชีของบริษัทประจำงวดบัญชีสิ้นสุด ณ วันที่ 31 ธันวาคม
  2557 ในอัตราค่าสอบบัญชีเป็นจำนวนเงินไม่เกิน 780,000 บาท

9.7 การปฏิบัติตามหลักการกำกับดูแลกิจการ

  บริษัทได้ยึดแนวปฏิบัติตามหลักการกำกับดูแลกิจการที่ดีสำหรับบริษัทจดทะเบียนปี 2556
  บริษัทได้รับการประเมินการกำกับดูแลกิจการบริษัทจดทะเบียน
  จากสมาคมส่งเสริมสถาบันกรรมการบริษัทไทย (IOD)
  ซึ่งผลการประเมินบริษัทได้รับคะแนนรวมอยู่ในเกณฑ์ “ดีมาก” (4 ดาว)
  โดยการประเมินจากสมาคมส่งเสริมสถาบันกรรมการบริษัทไทย (IOD) สำหรับในปี 2556
  บริษัทได้ปฏิบัติตามหลักการกำกับดูแลกิจการที่ดีอย่างต่อเนื่อง โดยสรุปดังนี้

-   สิทธิของผู้ถือหุ้น :
    บริษัทได้ดำเนินการให้ผู้ถือหุ้นส่วนน้อยมีสิทธิในการเสนอระเบียบวาระการประชุม
    และชื่อกรรมการล่วงหน้าในระหว่างวันที่ 26 กันยายน 2556 – 27 ธันวาคม 2556
    ซึ่งบริษัทได้ระบุถึงขั้นตอนและวิธีการในการพิจารณาที่ชัดเจน และโปร่งใส
    และได้แจ้งให้ผู้ถือหุ้นทราบผ่านตลาดหลักทรัพย์แห่งประเทศไทย และเว็บไซต์ของบริษัท
    และกำหนดระยะเวลาให้ผู้ถือหุ้นมีสิทธิในการเสนอมากกว่า 3 เดือน

-   การปฏิบัติต่อผู้ถือหุ้นอย่างเท่าเทียมกัน : บริษัทได้จัดให้มีการประชุมสามัญผู้ถือหุ้นประจำปี
    2556 เมื่อวันอังคารที่ 5 เมษายน 2556 ณ ห้องประชุม บริษัท โกลบอล คอนเน็คชั่นส์ จำกัด
    (มหาชน)
    ซึ่งทางบริษัทได้จัดบริการรถตู้รับส่งเพื่ออำนวยความสะดวกให้ผู้ถือหุ้นในการเข้าร่วมประชุมสามัญผู้ถือหุ้น
    จากอาคารตลาดหลักทรัพย์แห่งประเทศไทย

  บริษัทเผยแพร่เอกสารเชิญประชุมพร้อมด้วยวาระผ่านทางเว็ปไซต์ของบริษัท
  เพื่อให้ผู้ถือหุ้นได้มีโอกาสศึกษาข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุมแก่ผู้ถือหุ้นเป็นการล่วงหน้าอย่างน้อย
  30 วัน โดยในแต่ละวาระมีความเห็นของคณะกรรมการบริษัทประกอบ และหนังสือมอบฉันทะ
  ซึ่งประกอบด้วยคำชี้แจงรายละเอียดของเอกสารที่ต้องใช้ประกอบการมอบฉันทะ
  เพื่ออำนวยความสะดวกให้แก่ผู้ถือหุ้น

  สำหรับผู้ถือหุ้นที่ไม่สามารถเข้าร่วมประชุมได้ หลังการประชุมฯ
  บริษัทได้จัดทำวีซีดีการบันทึกภาพการประชุม สำหรับผู้ถือหุ้นที่ต้องการ
  ซึ่งบริษัทได้แจ้งข่าวการขอรับวีซีดีผ่านทางเว็บไซต์ของบริษัท
  เพื่อให้สามารถได้รับทราบรายละเอียดข้อมูลการประชุม
  นอกเหนือจากรายงานการประชุมที่ได้เผยแพร่ให้ผู้ถือหุ้นรับทราบผ่านช่องทางของตลาดหลักทรัพย์แห่งประเทศไทย
  และบนเว็บไซต์ของบริษัท

-   การคำนึงถึงบทบาทของผู้มีส่วนได้เสีย : บริษัทมีการทบทวน
    และแก้ไขจริยธรรมธุรกิจและจรรยาบรรณของบริษัท และเผยแพร่ผ่านทางเว็บไซต์บริษัท
    และจัดพิมพ์สำหรับพนักงานบริษัทยึดถือเป็นแนวทางปฏิบัติ
    และได้เน้นย้ำกับพนักงานในการยึดถือตามจรรยาบรรณดังกล่าวเป็นประจำผ่านการประชุมพนักงานประจำปี
    นอกจากนี้บริษัทยังจัดให้มีช่องทางรับข้อร้องเรียนด้านบรรษัทภิบาลและจริยธรรมธุรกิจ โดยในปี
    2556 บริษัทไม่ได้รับข้อร้องเรียนแต่อย่างใด

-   การเปิดเผยข้อมูลและความโปร่งใส :
    บริษัทมีการนำเสนอผลการดำเนินงานให้นักวิเคราะห์หลักทรัพย์ และนักลงทุนในกิจกรรม
    “บริษัทจดทะเบียนพบนักลงทุน” ของทางตลาดหลักทรัพย์ฯ
    รวมทั้งการเผยแพร่และเปิดเผยข้อมูลเกี่ยวกับบริษัท รายงานและงบการเงิน
    รวมถึงสารสนเทศที่บริษัทแจ้งต่อตลาดหลักทรัพย์แห่งประเทศไทย หรือทางเว็บไซต์ของบริษัท
    สำหรับส่วนงานนักลงทุนสัมพันธ์
    บริษัทเปิดช่องทางให้นักลงทุนสามารถติดต่อกับฝ่ายนักลงทุนสัมพันธ์ได้ทั้งทางโทรศัพท์ หรือทาง
    E-mail

-   ความรับผิดชอบของคณะกรรมการ :
    คณะกรรมการบริษัทมีมติเห็นชอบให้ยกระดับการกำกับดูแลกิจการที่ดีของบริษัท
    ตามหลักการกำกับดูแลกิจการที่ดี บริษัทได้มีการจัดประชุมคณะกรรมการบริษัททั้งหมด 5 ครั้ง
    โดยในแต่ละครั้งของการประชุมคณะกรรมการบริษัท
    ได้มีกรรมการเข้าร่วมประชุมมากกว่าร้อยละ 80
    นอกจากนี้บริษัทยังจัดให้มีการประชุมระหว่างกรรมการที่ไม่เป็นผู้บริหาร
    เพื่ออภิปรายปัญหาต่างๆ ที่อยู่ในความสนใจ โดยไม่มีฝ่ายจัดการเข้าร่วมด้วยเป็นประจำ
    ซึ่งการประชุมระหว่างกรรมการที่ไม่เป็นผู้บริหารนั้น
    ได้จัดขึ้นตามจำนวนครั้งการประชุมคณะกรรมการบริษัท
    ปัจจุบันบริษัทมีสัดส่วนของกรรมการอิสระเท่ากับ 50%

  คณะกรรมการบริษัทยังคงมุ่งมั่นที่จะพัฒนาการกำกับดูแลกิจการที่ดีสืบต่อไป
  เพื่อประโยชน์ของผู้ถือหุ้นและผู้มีส่วนได้เสียกลุ่มต่างๆเป็นสำคัญ
  โดยมีเป้าหมายที่จะพัฒนากำกับดูแลกิจการที่ดี (Corporate Governance)
  ของบริษัทไปสู่มาตรฐานสากล และแนวปฏิบัติที่เกี่ยวข้องของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์กำหนด
  โดยมีรายละเอียดดังต่อไปนี้

  หมวดที่ 1 สิทธิและความเท่าเทียมกันของผู้ถือหุ้น

  บริษัทได้ให้ความสำคัญเกี่ยวกับสิทธิของผู้ถือหุ้นอย่างเท่าเทียมกัน ดังต่อไปนี้

-   สิทธิในการได้รับข้อมูลของบริษัท ที่เพียงพอ ทันเวลา เหมาะสมต่อการตัดสินใจ

  บริษัทมีนโยบายจัดส่งหนังสือนัดประชุม พร้อมทั้งข้อมูลประกอบการประชุมวาระต่างๆ
  ให้ผู้ถือหุ้นได้ทราบล่วงหน้าก่อนวันนัดประชุม 14 วัน และมีการบันทึกการประชุมถูกต้อง ครบถ้วน
  เพื่อให้ผู้ถือหุ้นสามารถตรวจสอบได้
  เนื่องจากบริษัทตระหนักถึงความสำคัญของสิทธิของผู้ถือหุ้นในการเข้าถึงข้อมูลของบริษัท
  โดยจะได้เพิ่มรายละเอียดของเรื่องเพื่อพิจารณา เหตุผลความจำเป็น
  ผลกระทบทั้งด้านบวกและลบในแต่ละวาระ ซึ่งแต่ละวาระจะมีความเห็นของคณะกรรมการประกอบ

-   สิทธิในการเข้าร่วมประชุมและการออกเสียง

  ในการประชุมผู้ถือหุ้นในแต่ละครั้ง
  ประธานในที่ประชุมได้เปิดโอกาสให้ผู้ถือหุ้นได้มีสิทธิอย่างเท่าเทียมกันในการตรวจสอบการดำเนินงานของบริษัท
  สอบถามและแสดงความคิดเห็นและข้อเสนอแนะต่างๆ

-   สิทธิที่จะได้รับการดูแลอย่างเป็นธรรม

  ผู้ถือหุ้นจะได้รับการดูแลอย่างเท่าเทียมกันในสิทธิต่างๆ ขั้นพื้นฐาน ที่ผู้ถือหุ้นพึงมีและพึงได้
  นอกจากที่กล่าวไว้ข้างต้นแล้ว (สิทธิในการได้รับใบหุ้นและสิทธิในการโอนหุ้น
  สิทธิในการเลือกตั้งและถอดถอนกรรมการ
  สิทธิในการให้ความเห็นชอบในการแต่งตั้งผู้สอบบัญชีและสิทธิในการแบ่งผลกำไร)

-   การประชุมผู้ถือหุ้น

  ในหนังสือเชิญประชุมผู้ถือหุ้นจะได้ทราบวัน เวลา สถานที่ประชุม
  ตลอดจนรายละเอียดวาระในการประชุม โดยในการประชุมผู้ถือหุ้นในแต่ละครั้ง
  ผู้ถือหุ้นสามารถขอเสนอวาระการประชุมผู้ถือหุ้นหรือตั้งข้อซักถามล่วงหน้าก่อนวันประชุมผู้ถือหุ้นได้
  ดังจะเห็นได้จากการเปิดโอกาสให้ผู้ถือหุ้นเสนอวาระที่ต้องการนำเข้าที่ประชุม
  ตลอดจนเสนอชื่อกรรมการล่วงหน้าเป็นเวลา 3 เดือนก่อนวันสิ้นสุดรอบปีบัญชี
  และกำหนดสัดส่วนการถือหุ้นของผู้มีสิทธิเสนอไว้เพียงร้อยละ 1 เท่านั้น
  นอกจากนั้นประธานกรรมการ ผู้บริหาร คณะกรรมการตรวจสอบ ผู้สอบบัญชี
  และที่ปรึกษาทางกฎหมายควรเข้าร่วมประชุมเพื่อตอบข้อซักถามต่างๆ ตามความเหมาะสม
  รายงานการประชุมผู้ถือหุ้นจะถูกนำเสนอให้ผู้ถือหุ้นพิจารณารับรองในการประชุมผู้ถือหุ้นครั้งถัดไป

  บริษัทได้จัดเก็บรายงานการประชุมผู้ถือหุ้นที่ผ่านการรับรองจากที่ประชุมผู้ถือหุ้นไว้ในที่ปลอดภัย
  และพร้อมที่จะให้ผู้ที่เกี่ยวข้องตรวจสอบได้

  หมวดที่ 2 สิทธิของผู้มีส่วนได้ส่วนเสีย

  บริษัทเชื่อมั่นว่าความสัมพันธ์และความร่วมมือที่ดีระหว่างบริษัทกับผู้มีส่วนได้เสียเป็นปัจจัยที่จะช่วยส่งเสริมให้บริษัทสามารถเจริญเติบโตได้อย่างยั่งยืน
  ดังนั้นคณะกรรมการจึงได้ให้ความสำคัญต่อสิทธิของผู้มีส่วนได้ส่วนเสียและได้กำหนดไว้ในคู่มือจริยธรรมและจรรยาบรรณสำหรับ
  กรรมการ ผู้บริหาร และพนักงานเป็นลายลักษณ์อักษร ทั้งนี้บริษัทได้มีการประกาศแจ้งให้กรรมการ
  ผู้บริหาร และพนักงานทุกคนได้รับทราบและยึดถือเป็นแนวทางในการปฏิบัติอย่างสม่ำเสมอ
  ในการประชุมประจำปี และการปฐมนิเทศพนักงานใหม่ มีรายละเอียดโดยสังเขปดังต่อไปนี้

-   หลักการที่บริษัทมุ่งหวัง

  คณะกรรมการบริษัทได้อนุมัติจรรยาบรรณฉบับนี้
  เพื่อให้กรรมการและพนักงานถือปฏิบัติในการดำเนินกิจการทุกประเภทของบริษัท
  จรรยาบรรณหลักมี 13 ประการ ดังนี้

1.  ความซื่อสัตย์

2.  รักษาคำพูดและความไว้วางใจ

3.  การรักษาความลับทางการค้า

4.  ความยึดมั่นในวิชาชีพ

5.  คุณธรรม

6.  ความเป็นผู้นำ

7.  การปฏิบัติตามกฎหมายและระเบียบกฎเกณฑ์

8.  ความจงรักภักดี

9.  ความยุติธรรม

10. การเห็นอกเห็นใจผู้อื่น

11. การเคารพต่อผู้อื่น

12. การปฏิบัติหน้าที่อย่างเป็นเลิศ

13. ชื่อเสียงและความภาคภูมิใจ

-   การปฏิบัติต่อผู้มีส่วนได้ส่วนเสีย

1.  นโยบายและการปฏิบัติต่อผู้ถือหุ้น

2.  นโยบายและการปฏิบัติต่อพนักงาน

3.  นโยบายและการปฏิบัติต่อลูกค้า

4.  นโยบายและการปฏิบัติต่อคู่ค้าและ/หรือเจ้าหนี้

5.  นโยบายและการปฏิบัติต่อคู่แข่งทางการค้า

6.  ความรับผิดชอบต่อสังคมและส่วนรวม

7.  สภาพแวดล้อม สุขอนามัย และความปลอดภัย

-   การขัดแย้งกันด้านผลประโยชน์

  หลักเกณฑ์สำคัญในเรื่อง "การขัดแย้งด้านผลประโยชน์" คือการที่พนักงานพึงหลีกเลี่ยงกิจกรรม
  การลงทุน หรือผลประโยชน์ในรูปแบบใดๆ ที่อาจส่งผลกระทบในทางลบต่อความซื่อสัตย์
  หรือชื่อเสียงอันดีของบริษัทหรือพนักงานเอง

-   ข้อมูลอันเป็นกรรมสิทธิ์ของบริษัท

  เราทุกคนปฏิบัติตามนโยบาย กฎ ระเบียบ รวมทั้งแนวทางต่างๆ ที่บริษัทกำหนดไว้ในเรื่อง
  การรักษาข้อมูล ของบริษัทอย่างเคร่งครัด

-   การรวบรวมข้อมูลของธุรกิจที่เป็นคู่แข่งขัน, ข้อมูลการผลิตและข้อมูลทางเทคนิค

  เราทุกคนปฏิบัติตามแนวทางที่เกี่ยวกับการแสวงหาข้อมูลของธุรกิจที่เป็นคู่แข่งขัน,
  ข้อมูลทางผลิตและข้อมูลทางเทคนิค แนวทางต่างๆ เหล่านี้
  กำหนดวิธีปฏิบัติตนที่เหมาะสมไว้ให้แก่พนักงานผู้รวบรวมและใช้ข้อมูล ข่าวสารต่างๆ
  อันเกี่ยวกับการแข่งขันทางธุรกิจในฐานะตัวแทนของบริษัท บริษัทจะไม่ใช้วิธีการใดๆ ที่ผิดกฎหมาย
  (เช่น การขโมย, การให้สินบน)หรือวิธีการใดๆ
  ที่ผิดจรรยาบรรณมาใช้เพื่อให้ได้ข้อมูลข่าวสารของคู่แข่งทางธุรกิจ

-   กิจกรรมและการมีส่วนร่วมทางการเมือง

  นโยบายพื้นฐานของบริษัทกำหนดไว้ว่า
  บริษัทจะไม่นำเงินทุนหรือทรัพยากรของบริษัทไปใช้ในการสนับสนุนทางการเมืองให้แก่ผู้ลงสมัครแข่งขันเป็นนักการเมืองหรือพรรคการเมือง
  ยกเว้นในกรณีที่การให้ความสนับสนุนนั้นได้รับอนุญาตตามกฎหมายและสนับสนุนประชาธิปไตยโดยรวม

-   การต่อต้านการให้สินบน

  เนื่องจากกฎหมายได้กำหนดให้การให้สินบนแก่เจ้าหน้าที่ของรัฐเป็นการกระทำที่ผิดกฎหมาย
  บทลงโทษการฝ่าฝืนกฎหมายเหล่านี้รุนแรง
  ตั้งแต่โทษปรับจำนวนมากต่อบุคคลและบริษัทไปจนถึงโทษจำคุก ดังนั้น
  การให้สินบนแก่เจ้าหน้าที่ของรัฐเป็นสิ่งที่กระทำไม่ได้

  ทั้งนี้ บริษัทได้ปฏิบัติตามข้อกำหนดของกฎหมายและกฎระเบียบต่างๆ ที่เกี่ยวข้อง
  เพื่อให้สิทธิของผู้มีส่วนได้ส่วนเสียเหล่านี้ได้รับการดูแลอย่างดี

  หมวดที่ 3 เปิดเผยข้อมูลและความโปร่งใส

  คณะกรรมการบริษัทให้ความสำคัญกับการเปิดเผยข้อมูลที่เกี่ยวกับบริษัทอย่างถูกต้อง
  ครบถ้วนและทันเวลา
  ดังนั้นบริษัทจึงมีนโยบายให้มีการจัดทำงบการเงินเพื่อแสดงฐานะทางการเงินและผลการดำเนินงาน
  โครงสร้างการถือหุ้น และการกำกับดูแลกิจการของบริษัทด้วยความโปร่งใส ตรวจสอบได้
  ทั้งนี้บริษัทมีหน่วยงานนักลงทุนสัมพันธ์ทำหน้าที่ในการสื่อสารกับผู้ถือหุ้นและนักวิเคราะห์หลักทรัพย์ทั่วไปอย่างเท่าเทียมกัน

  คณะกรรมการบริษัทเป็นผู้รับผิดชอบต่องบการเงินของบริษัท
  และสารสนเทศทางการเงินที่จะปรากฏในรายงานประจำปีของบริษัท
  งบการเงินดังกล่าวจัดทำขึ้นตามมาตรฐานการบัญชีที่ได้รับการรับรองทั่วไปในประเทศไทย
  โดยเลือกใช้นโยบายบัญชีที่เหมาะสมและปฏิบัติอย่างสม่ำเสมอ และใช้ดุลยพินิจอย่างระมัดระวัง
  รวมทั้งมีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน

  บริษัทได้จัดให้มีคณะกรรมการตรวจสอบเพื่อทำหน้าที่สอบทานให้บริษัทมีการรายงานทางการเงินอย่างถูกต้องและเพียงพอ
  มีระบบการควบคุมภายในและการตรวจสอบภายในอย่างเหมาะสมและมีประสิทธิภาพ
  มีการปฏิบัติงานที่โปร่งใสเป็นไปตามระเบียบและนโยบายของบริษัทและข้อกำหนดทางกฎหมายต่างๆ
  ที่เกี่ยวข้อง รวมถึงการพิจารณาคัดเลือก เสนอแต่งตั้ง
  และเสนอค่าตอบแทนของผู้สอบบัญชีของบริษัท

  หมวดที่ 4 ความรับผิดชอบของคณะกรรมการ

-   องค์ประกอบของคณะกรรมการบริษัท

  คณะกรรมการบริษัทประกอบด้วยประธานกรรมการ รองประธานกรรมการ และกรรมการ
  จำนวนทั้งสิ้น 8 ท่าน ซึ่งเป็นกรรมการอิสระ 4 ท่าน คิดเป็นร้อยละ 50
  ของคณะกรรมการบริษัททั้งคณะ
  และถือว่ามีการถ่วงดุลของกรรมการที่เป็นอิสระซึ่งมีคุณสมบัติตรงตามที่บริษัทกำหนดขึ้นและสอดคล้องกับกฎหมาย
  ทั้งนี้กรรมการอิสระไม่มีความสัมพันธ์ทางธุรกิจ
  หรือความสัมพันธ์อื่นใดอันอาจมีอิทธิพลต่อการใช้ดุลยพินิจอย่างเป็นอิสระและมีกรรมการอิสระไม่น้อยกว่า
  1 ใน 3 ของจำนวนกรรมการทั้งหมด

-   วาระการดำรงตำแหน่งของกรรมการ

  คณะกรรมการบริษัทกำหนดให้กรรมการมีวาระการดำรงตำแหน่งตามข้อบังคับของบริษัท กำหนดให้
  “ในการประชุมสามัญประจำปีทุกครั้งให้กรรมการออกจากตำแหน่งตามวาระ เป็นอัตราหนึ่งในสาม
  (1/3) ถ้าจำนวนกรรมการที่จะออกจากตำแหน่งตามวาระแบ่งออกให้ตรงเป็นสาม (3)
  ส่วนไม่ได้ ให้ออกโดยจำนวนใกล้ที่สุดกับส่วนหนึ่งในสาม (1/3)
  กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้กรรมการจับสลากกันว่าผู้ใดจะออกส่วนในปีที่สามและปีหลังๆ
  ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่งกรรมการที่ออกจากตำแหน่งนั้นอาจถูกเลือกเข้ามาดำรงตำแหน่งใหม่ก็ได้”

-   การดำรงตำแหน่งกรรมการที่บริษัทอื่นของผู้จัดการใหญ่

  เพื่อให้ผู้จัดการใหญ่สามารถอุทิศเวลาในการปฏิบัติหน้าที่ในบริษัทได้อย่างเต็มที่
  และมีประสิทธิภาพสูงสุดในการบริหารงาน
  คณะกรรมการบริษัทได้มีนโยบายและกำหนดวิธีปฏิบัติในการไปดำรงตำแหน่งใดๆ
  ที่บริษัทอื่นของผู้จัดการใหญ่ เพื่อให้เป็นไปตามหลักการกำกับดูแลกิจการที่ดี
  ผู้จัดการใหญ่มีหน้าที่รายงาน เปิดเผยข้อมูลเกี่ยวกับชื่อบริษัท ประเภทธุรกิจ
  และการดำรงตำแหน่ง เพื่อให้คณะกรรมการบริหารพิจารณาอนุมัติ
  นอกเหนือจากการรายงานส่วนได้เสียเมื่อเข้าดำรงตำแหน่ง

-   การรวมหรือแยกตำแหน่ง

  บริษัทมีประธานกรรมการเป็นกรรมการอิสระ และเป็นคนละบุคคลกับกรรมการผู้จัดการ
  ทั้งนี้ก็เพื่อเป็นการแบ่งแยกบทบาทหน้าที่ออกจากกันอย่างชัดเจนในการกำหนดนโยบายการกำกับดูแลและการบริหารงานประจำ
  นอกจากนี้บริษัทมีกรรมการตรวจสอบซึ่งเป็นกรรมการอิสระ 3 ท่าน
  ทำหน้าที่ในการถ่วงดุลและตรวจทานการบริหารงานด้วย

-   คณะอนุกรรมการ

  คณะอนุกรรมการประกอบด้วยคณะกรรมการ 2 ชุดได้แก่ คณะกรรมการตรวจสอบ
  และคณะกรรมการสรรหาและพิจารณาค่าตอบแทน
  คณะกรรมการตรวจสอบประกอบด้วยกรรมการอิสระ 3 คน
  ซึ่งทำหน้าที่ช่วยในการกำกับดูแลกิจการ รายนาม คุณสมบัติ
  และบทบาทความรับผิดชอบของคณะกรรมการตรวจสอบได้กล่าวไว้แล้วในหัวข้อเรื่องการจัดการ
  คณะกรรมการตรวจสอบจะมีกำหนดการประชุมเป็นประจำทุก 3 เดือน
  และรายงานต่อคณะกรรมการบริษัท

  คณะกรรมการสรรหาและพิจารณาค่าตอบแทนประกอบด้วยกรรมการ 3 ท่าน
  ซึ่งบทบาทความรับผิดชอบของคณะกรรมการสรรหา
  และพิจารณาค่าตอบแทนได้กล่าวไว้แล้วในหัวข้อเรื่องการจัดการ

  บริษัทยังไม่มีนโยบายจัดตั้ง
  สำหรับคณะกรรมการกำกับดูแลกิจการและคณะกรรมการบริหารความเสี่ยง
  เนื่องจากการจัดตั้งจะต้องคำนึงถึงหลายปัจจัย
  ซึ่งการบริหารดังกล่าวอยู่ในวาระการประชุมผู้บริหารเป็นประจำทุกเดือน

-   การประชุมคณะกรรมการ

  บริษัทจัดให้มีการประชุมคณะกรรมการอย่างน้อยปีละ 4 ครั้ง โดยในปี 2556
  บริษัทมีการจัดประชุมคณะกรรมการทั้งสิ้น 5 ครั้ง
  นอกจากนี้ยังจัดให้มีการประชุมกรรมการบริหารเดือนละครั้ง
  เพื่อพิจารณากำหนดแผนกลยุทธ์ในระยะสั้นและยาว
  โดยในแต่ละครั้งที่มีการประชุมต้องมีกรรมการเข้าร่วมไม่น้อยกว่า
  กึ่งหนึ่งของจำนวนกรรมการทั้งหมดจึงจะครบองค์ประชุม
  ในการจัดการประชุมคณะกรรมการบริษัทได้กำหนดวันประชุมไว้ล่วงหน้าและแจ้งให้กรรมการทุกท่านทราบทุกครั้งที่มีการประชุมเลขานุการบริษัทได้แจ้งกำหนดวัน
  เวลา และสถานที่
  พร้อมทั้งจัดส่งระเบียบวาระการประชุมและเอกสารการประชุมให้แก่กรรมการทุกท่านล่วงหน้าอย่างน้อย
  7 วันก่อนการประชุมเพื่อมีเวลาเพียงพอที่จะศึกษา
  พิจารณาและตัดสินใจอย่างเหมาะสมในวาระต่างๆ ของการประชุม
  ในการประชุมคณะกรรมการบริษัทในแต่ละครั้ง
  กรรมการสามารถเสนอเรื่องเพิ่มเติมให้ที่ประชุมพิจารณาได้
  กรรมการแต่ละท่านยังสามารถที่จะแสดงความคิดเห็นต่อที่ประชุมได้อย่างเปิดเผยและตรงไปตรงมา
  โดยเลขานุการบริษัทเป็นผู้จดบันทึกการประชุม และจัดทำรายงานการประชุม

  คณะกรรมการบริษัทได้จัดให้มีเลขานุการบริษัท
  ทำหน้าที่ให้การสนับสนุนการจัดเตรียมระเบียบวาระการประชุม ทำหนังสือเชิญประชุม
  ดูแลและจัดการประชุม จัดเอกสารเกี่ยวกับการประชุม
  และให้คำปรึกษาเกี่ยวกับการปฏิบัติของคณะกรรมการบริษัทให้เป็นไปตามกฎหมาย ข้อบังคับ
  และระเบียบต่างๆ
  ที่เกี่ยวข้องและจัดทำรายงานการประชุมเสนอขอความเห็นชอบต่อประธานกรรมการก่อนที่จะนำเสนอให้ที่ประชุมพิจารณารับรองรายงานการประชุม

-   การรายงานของคณะกรรมการบริษัท

  คณะกรรมการบริษัทมีหน้าที่รายงานการถือครองหลักทรัพย์ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  รายงานการซื้อ/ขายหลักทรัพย์บริษัท ของตนเอง คู่สมรส และบุตรที่ยังไม่บรรลุนิติภาวะ
  พร้อมนำส่งรายงานดังกล่าวต่อเลขานุการบริษัทเพื่อเก็บไว้เป็นหลักฐาน
  รวมทั้งคณะกรรมการได้เปิดเผยข้อมูลส่วนได้เสียของตนเอง
  และบุคคลที่เกี่ยวข้องต่อคณะกรรมการ โดยส่งข้อมูลส่วนได้เสียดังกล่าวไปยังเลขานุการบริษัท
  เพื่อบริษัทสามารถมีข้อมูลประกอบการดำเนินการตามข้อกำหนดเกี่ยวกับการทำรายการที่เกี่ยวโยงกัน
  อีกทั้งเพื่อเป็นการป้องกันรายการที่อาจก่อให้เกิดความขัดแย้งทางผลประโยชน์

  ทั้งนี้ ฝ่ายเลขานุการบริษัทมีการสรุปการเปลี่ยนแปลงการถือครองหลักทรัพย์ของกรรมการ
  และผู้บริหารของบริษัทแต่ละท่านต่อที่ประชุมคณะกรรมการบริษัทเพื่อรับทราบเป็นวาระประจำในการประชุมคณะกรรมการบริษัททุกไตรมาส

-   ค่าตอบแทนกรรมการและผู้บริหาร

    -   ค่าตอบแทนกรรมการ:
        บริษัทได้กำหนดนโยบายค่าตอบแทนของกรรมการไว้อย่างชัดเจนและโปร่งใส
        โดยค่าตอบแทนอยู่ในระดับเดียวกับอุตสาหกรรมและสูงเพียงพอที่จะดึงดูดและรักษากรรมการที่มีคุณสมบัติที่ต้องการ
        กรรมการที่ได้รับมอบหมายให้มีหน้าที่และความรับผิดชอบเพิ่มมากขึ้น
        จะได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมายที่เพิ่มมากขึ้น

    -   ค่าตอบแทนของผู้บริหาร:
        ค่าตอบแทนของผู้บริหารเป็นไปตามหลักการและนโยบายที่คณะกรรมการบริษัทกำหนด
        ซึ่งเชื่อมโยงกับผลการดำเนินงานของบริษัท และผลการปฏิบัติงานของผู้บริหารแต่ละท่าน

  คณะกรรมการบริษัท
  มอบหมายให้คณะกรรมการสรรหาและพิจารณาค่าตอบแทนเป็นผู้พิจารณาค่าตอบแทนกรรมการและค่าตอบแทนของผู้จัดการใหญ่
  โดยเปรียบเทียบค่าตอบแทนของบริษัทในอุตสาหกรรมเดียวกัน และมีขนาดใกล้เคียงกัน
  รวมทั้งผลการประกอบการของบริษัทมาประกอบการพิจารณา

-   นโยบายแผนการสืบทอดตำแหน่ง

  คณะกรรมการบริษัทมอบหมายหน้าที่ให้คณะกรรมการสรรหาและพิจารณาค่าตอบแทนวางแผนและดำเนินการสรรหาบุคคลเพื่อสืบทอดตำแหน่งที่ครอบคลุมตำแหน่งกรรมการผู้จัดการ
  ประธานเจ้าหน้าที่บริหาร ผู้จัดการใหญ่ เพื่อให้มั่นใจว่าบริษัทมีผู้บริหารที่มีความรู้ ความสามารถ
  นอกจากนี้
  ยังมอบหมายให้ฝ่ายทรัพยากรบุคคลจัดให้มีการจัดทำแผนสืบทอดตำแหน่งสำหรับตำแหน่งในระดับผู้บริหารด้วย
  เพื่อเตรียมความพร้อมเมื่อเกิดกรณีที่ผู้บริหารไม่สามารถปฏิบัติงานได้

-   การปฐมนิเทศกรรมการใหม่และการเสริมความรู้ให้กับกรรมการ

  คณะกรรมการบริษัทมอบหมายให้เลขานุการบริษัทจัดเตรียมข้อมูลต่างๆ สำหรับกรรมการใหม่
  เพื่อให้กรรมการใหม่ รับทราบบทบาท หน้าที่ ความรับผิดชอบของกรรมการ นโยบาย ข้อมูลธุรกิจ
  และแนวปฏิบัติในการกำกับดูแลกิจการของบริษัทก่อนการปฏิบัติหน้าที่ของกรรมการ
  ตลอดจนส่งเสริมการสร้างความรู้ความเข้าใจในธุรกิจให้กับกรรมการทุกคน
  เพื่อเป็นการช่วยสนับสนุนในการปฏิบัติหน้าที่อย่างมีประสิทธิภาพของกรรมการมากยิ่งขึ้น
  นอกจากนี้บริษัทยังมีนโยบายในการเสริมความรู้ให้กรรมการผู้บริหารอย่างสม่ำเสมอ

-   การประเมินผลการปฏิบัติงานของคณะกรรมการ และผู้จัดการใหญ่

  คณะกรรมการบริษัทมีนโยบายให้ฝ่ายบริหารต้องรายงานผลการดำเนินงานที่เกิดขึ้นจริงเปรียบเทียบกับงบประมาณและเป้าหมายให้คณะกรรมการทราบอย่างสม่ำเสมอ
  เพื่อให้ผลการดำเนินงานเป็นไปตามเป้าหมายที่วางไว้
  ทั้งรายงานทางการเงินและความคืบหน้าของการดำเนินงานในด้านต่างๆ
  ในกรณีที่การดำเนินงานไม่เป็นไปตามแผนที่วางไว้
  คณะกรรมการบริษัทจะมีส่วนร่วมแก้ไขปรับปรุงหรือดูแลให้ฝ่ายบริหารนำเสนอแผนงานเพื่อแก้ไขสถานการณ์

  คณะกรรมการบริษัทมีนโยบายให้มีการประเมินผลการปฏิบัติงานของคณะกรรมการบริษัท
  ซึ่งมีเป้าหมายและหลักเกณฑ์ในการประเมินที่เชื่อมโยงกับผลการดำเนินงาน งบประมาณ
  และแผนงานประจำปีของบริษัททั้งในระยะสั้นและยาว

  สำหรับการประเมินผลการปฏิบัติงานประจำปีของผู้จัดการใหญ่
  ได้มีพิจารณาเบื้องต้นโดยคณะกรรมการบริหาร
  ซึ่งการประเมินจะพิจารณาในเรื่องของศักยภาพในการปฏิบัติงานตามตำแหน่งของผู้จัดการใหญ่
  ซึ่งสอดคล้องกับขีดความสามารถขององค์กร
  และผลการดำเนินงานของบริษัทเปรียบเทียบกับเป้าหมาย
  และแผนงานประจำปีตามทีร่วมกันกำหนด
  จากนั้นคณะกรรมการบริหารจะนำผลการประเมินเสนอต่อที่ประชุมคณะกรรมการสรรหาและพิจารณาค่าตอบแทน
  เพื่อพิจารณากำหนดค่าตอบแทนและมาตรการจูงใจที่เหมาะสมต่อไป

  หมวดที่ 5 ความขัดแย้งทางผลประโยชน์

  บริษัทมีนโยบายป้องกันความขัดแย้งทางผลประโยชน์ โดยห้ามมิให้กรรมการ ผู้บริหาร
  และพนักงานใช้โอกาสจากการเป็นกรรมการ ผู้บริหาร
  หรือพนักงานบริษัทแสวงหาผลประโยชน์ส่วนตัว
  ในกรณีที่มีการทำรายการที่อาจจะมีความขัดแย้งทางผลประโยชน์
  ผู้บริหารของบริษัทได้พิจารณาความเหมาะสม อย่างรอบคอบ
  โดยคำนึงถึงผลประโยชน์ของบริษัทเป็นหลัก
  สำหรับขั้นตอนการอนุมัติการทำรายการที่อาจมีความขัดแย้งทางผลประโยชน์หรือรายการที่เกี่ยวโยงกันอื่นๆ
  ในอนาคตที่เป็นรายการระหว่างกันที่เป็นการค้าปกติ เช่น การซื้อขายสินค้าระหว่างกัน
  จะอยู่ภายใต้เงื่อนไขและเกณฑ์การกำหนดราคาเช่นเดียวกับลูกค้าและซัพพลายเออร์รายอื่นๆ
  ของบริษัท ส่วนกรณีการทำรายการระหว่างกันที่เกิดขึ้นนอกเหนือจากการค้าปกติ
  บริษัทจะมอบหมายให้ฝ่ายที่เกี่ยวข้องรวบรวมข้อมูลที่เกี่ยวข้องกับแต่ละรายการนั้นๆ
  เพื่อนำเสนอต่อคณะกรรมการตรวจสอบเพื่อพิจารณาให้ความเห็นต่อรายการดังกล่าวว่าเป็นรายการที่เป็นไปตามลักษณะธุรกิจทั่วไปและเป็นไปในราคาที่ยุติธรรม
  และนำเสนอต่อคณะกรรมการบริษัทเพื่อพิจารณา ทั้งนี้
  บริษัทจะปฏิบัติตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
  หรือกำหนดของตลาดหลักทรัพย์แห่งประเทศไทยอย่างเคร่งครัด
  โดยผู้มีส่วนได้ส่วนเสียในการทำรายการใดๆ จะไม่มีสิทธิออกเสียงอนุมัติการทำรายการนั้นๆ

  หมวดที่ 6 ระบบการควบคุมและตรวจสอบภายใน

-   ระบบการควบคุมและการตรวจสอบภายใน: :
    คณะกรรมการบริษัทและคณะกรรมการตรวจสอบได้สอบทานระบบควบคุมภายในของบริษัทโดยได้พิจารณาและสอบทานร่วมกับฝ่ายบริหารของบริษัทและมีความเห็นว่า
    บริษัทมีความเพียงพอและความเหมาะสมของระบบควบคุมภายในที่จะสามารถป้องกันทรัพย์สิน
    อันเกิดจากการที่ผู้บริหารนำไปใช้โดยมิชอบหรือโดยไม่มีอำนาจ เช่น
    มีการกำหนดอำนาจอนุมัติสั่งการ และมีการจัดทำระเบียบการปฏิบัติงานที่เป็นลายลักษณ์อักษร
    รวมทั้งบริษัทยังได้เล็งเห็นความสำคัญของระบบควบคุมภายใน
    คณะกรรมการบริษัทได้จัดให้มีหน่วยงานตรวจสอบภายในที่เป็นอิสระและระบบการตรวจสอบภายในขึ้นเพื่อเป็นกลไกที่สำคัญในการติดตามและประเมินผลการควบคุมภายใน
    และเพื่อประสานงานกับหน่วยงานตรวจสอบภายนอก
    ซึ่งหน่วยงานตรวจสอบภายในจะรายงานตรงต่อคณะกรรมการตรวจสอบ
    นอกจากนี้บริษัทยังมีระบบการจัดเก็บเอกสารสำคัญ ซึ่งกรรมการ ผู้สอบบัญชี
    และผู้มีอำนาจตามกฎหมายสามารถตรวจสอบได้ภายในระยะเวลาอันควร

-   การกำกับดูแลการใช้ข้อมูลภายใน: บริษัทมีนโยบายและวิธีการดูแลพนักงาน ผู้บริหาร
    และกรรมการบริษัทในการนำข้อมูลภายในของบริษัทไปใช้เพื่อประโยชน์ส่วนตนไปเปิดเผยให้แก่บุคคลอื่น
    รวมทั้งเพื่อการซื้อขายหลักทรัพย์
    รวมถึงยังถือปฏิบัติตามกฎของสำนักงานคณะกรรมการกำกับหลักทรัพย์และตลาดหลักทรัพย์
    ในเรื่องการรายงานการซื้อขายหลักทรัพย์ของกรรมการและผู้บริหารด้วยดังนี้

  บริษัทมีนโยบายยึดมั่นในจริยธรรม ความซื่อสัตย์และความสุจริตใจในการดำเนินธุรกิจต่อลูกค้า
  บริษัทคู่ค้า และผู้ถือหุ้น มีข้อกำหนดและจรรยาบรรณที่ชัดเจน
  ในกรณีที่พนักงานหรือผู้บริหารนำข้อมูลบริษัทไปเปิดเผยหรือนำไปใช้ส่วนตนหรือกระทำรายการที่อาจขัดแย้งทางผลประโยชน์ถือเป็นความผิดอย่างร้ายแรง
  และอาจถูกลงโทษทางวินัย

  บริษัทจะดำเนินการส่งหนังสือเวียนแจ้งให้กรรมการและผู้บริหารได้ทราบว่า
  กรรมการและผู้บริหารที่ได้รับทราบข้อมูลภายในที่เป็นสาระสำคัญ
  ที่มีผลต่อการเปลี่ยนแปลงราคาหลักทรัพย์ จะต้องระงับการซื้อขายหลักทรัพย์ของบริษัทในช่วง 1
  สัปดาห์ก่อนและ 24
  ชั่วโมงหลังงบการเงินหรือข้อมูลภายในของบริษัทเปิดเผยต่อสาธารณชนและห้ามมิให้เปิดเผยข้อมูลที่เป็นสาระสำคัญนั้นต่อบุคคลอื่น

  บริษัทได้ทำการแจ้งให้กรรมการและผู้บริหารของบริษัทให้รับทราบเกี่ยวกับหน้าที่การรายงานการถือหลักทรัพย์ของบริษัทตามมาตรา
  59 และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ.
  2535 ซึ่งรวมถึงการเปลี่ยนแปลงการถือครองหลักทรัพย์โดย คู่สมรส
  และบุตรที่ยังไม่บรรลุนิติภาวะ ทั้งนี้
  กรรมการและผู้บริหารจะต้องจัดส่งสำเนาการรายงานดังกล่าวแก่บริษัทในวันเดียวกับที่รายงานต่อสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย

  หมวดที่ 7 การบริหารความเสี่ยง

  บริษัทได้ให้ความสำคัญเกี่ยวกับการบริหารความเสี่ยงเป็นอย่างมาก
  โดยได้จัดให้มีการกำหนดและประเมินความเสี่ยงของกิจการเป็นประจำ
  ไม่ว่าจะเป็นความเสี่ยงทางธุรกิจหรือความเสี่ยงทางการเงิน
  บริษัทได้จัดให้มีการประชุมคณะทีมผู้บริหาร และฝ่ายต่างๆ ที่เกี่ยวข้องอย่างสม่ำเสมอทุกๆ เดือน
  ซึ่งนอกจากจะประเมินความเสี่ยงแล้ว คณะทีมผู้บริหาร จะเป็นผู้กำหนดกลยุทธ์
  และมาตรการในการลดความเสี่ยง
  รวมถึงได้มอบหมายให้หน่วยงานที่เกี่ยวข้องติดตามความเสี่ยงนั้นๆ อย่างต่อเนื่อง
  และรายงานความคืบหน้าต่อคณะกรรมการบริหาร
  ปัจจุบันบริษัทยังไม่ได้แต่งตั้งให้มีคณะกรรมการบริหารความเสี่ยง
  เนื่องจากการจัดตั้งคณะดังกล่าวจะมีผลต่อค่าใช้จ่ายของบริษัทที่จะเพิ่มสูงขึ้น
  และด้วยกระบวนการบริหารความเสี่ยงที่ดำเนินอยู่ข้างต้น โดยผู้บริหารยังคงติดตาม
  และดูแลความเสี่ยงต่างๆ ของบริษัทอย่างใกล้ชิด ดังนั้น
  คณะผู้บริหารเห็นควรให้ชะลอการจัดตั้งคณะกรรมการบริหารความเสี่ยงไปก่อน
  เนื่องจากการจัดตั้งคณะดังกล่าวจะมีผลต่อค่าใช้จ่ายของบริษัทที่จะเพิ่มสูงขึ้น
  อีกทั้งคณะผู้บริหารยังคงติดตาม และดูแลความเสี่ยงต่างๆ ของบริษัทอย่างใกล้ชิด

ความรับผิดชอบต่อสังคม (Corporate Social Responsibilities : CSR)

นโยบายภาพรวม

คณะกรรมการบริษัทมีความมุ่งมั่นที่จะพัฒนาองค์กรให้ความสำคัญกับการดำเนินงานด้านความรับผิดชอบต่อสังคม
(CSR) โดยดำเนินกลยุทธ์ที่มุ่งเน้นความรับผิดชอบต่อผู้มีส่วนได้ส่วนเสียทุกกลุ่ม
ไม่ว่าจะเป็นลูกค้าพนักงาน คู่ค้า ชุมชน สังคม และผู้ถือหุ้น
เพื่อให้องค์กรเติบโตอย่างยั่งยืนควบคู่ไปกับการเติบโตของธุรกิจ
อันประกอบด้วยการกระตุ้นและปลูกจิตสำนึกให้พนักงานมีส่วนร่วมในการเพิ่มประสิทธิภาพการให้บริการต่างๆ
ทุกกระบวนการ เพื่ออำนวยความสะดวก สร้างความประทับใจและความพึงพอใจกับลูกค้า
บริษัทตระหนักถึงการดำเนินธุรกิจอย่างมีคุณธรรม โปร่งใส และรับผิดชอบต่อสังคมผ่านแนวทาง ดังนี้

10. การประกอบกิจการด้วยความเป็นธรรม

-   การแข่งขันที่เป็นธรรม : การปฏิบัติตามเงื่อนไขต่างๆ ที่ตกลงกันไว้กับผู้ขาย
    หรือเจ้าหนี้อย่างเคร่งครัด เป็นธรรมตามข้อตกลงต่างๆ
    ที่ได้ให้พันธสัญญาไว้ในการดำเนินธุรกิจ

แนวทางในการปฏิบัติ

1)  ระบุเงื่อนไขและข้อตกลงต่างๆ ร่วมกันไว้ในสัญญาซื้อขาย และปฏิบัติตามเงื่อนไขต่างๆ
    ที่มีต่อลูกค้าอย่างเคร่งครัด กรณีที่ไม่สามารถปฏิบัติตามเงื่อนไขข้อใดได้
    ต้องรีบแจ้งให้ลูกค้าทราบ เพื่อร่วมกันพิจารณาหาแนวทางแก้ไขปัญหา

2)  ให้ข้อมูลข่าวสารและคำแนะนำที่ถูกต้อง เพียงพอ และทันเหตุการณ์ต่อลูกค้า
    เพื่อให้ทราบเกี่ยวกับสินค้าและการบริการ

3)  ส่งมอบสินค้าที่มีคุณภาพ ตรงตามข้อตกลงกับลูกค้าในราคาที่เป็นธรรม ไม่ค้ากำไรเกินควร

-   ส่งเสริมความรับผิดชอบต่อสังคมในคู่ค้า

บริษัท มีนโยบายที่จะให้การปฏิบัติต่อคู่ค้าและ/หรือเจ้าหนี้อย่างเสมอภาคและเป็นธรรม
โดยคำนึงถึงประโยชน์สูงสุดของบริษัท
และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
หลีกเลี่ยงสถานการณ์ที่ทำให้เกิดความขัดแย้งทางผลประโยชน์
รวมทั้งปฏิบัติตามพันธสัญญาให้ข้อมูลที่เป็นจริง รายงานที่ถูกต้อง การเจรจาแก้ปัญหา
และหาทางออกตั้งอยู่บนพื้นฐานของความสัมพันธ์ทางธุรกิจ โดยมีแนวปฏิบัติดังต่อไปนี้

แนวทางในการปฏิบัติ

1)  ไม่เรียกหรือไม่รับ หรือจ่ายผลประโยชน์ใดๆ ที่ไม่สุจริตในการค้ากับคู่ค้าและ/หรือเจ้าหนี้

2)  กรณีที่มีข้อมูลว่ามีการเรียก หรือการรับ หรือการจ่ายผลประโยชน์ใดๆ ที่ไม่สุจริตเกิดขึ้น
    ต้องเปิดเผยรายละเอียดต่อคู่ค้าและ/หรือเจ้าหนี้
    และร่วมกันแก้ไขปัญหาโดยยุติธรรมและรวดเร็ว

3)  ปฏิบัติตามเงื่อนไขต่างๆ ที่ตกลงกันไว้อย่างเคร่งครัด
    กรณีที่ไม่สามารถปฏิบัติตามเงื่อนไขข้อใดได้ ต้องรีบแจ้งให้เจ้าหนี้ทราบล่วงหน้า
    เพื่อร่วมกันพิจารณาหาแนวทางแก้ไขปัญหา

4)  ดูแลให้มีการชำระคืนเงินกู้และดอกเบี้ยให้กับเจ้าหนี้เงินกู้ยืมทุกประเภทอย่างครบถ้วน
    ตามกำหนดเวลาและปฏิบัติตามเงื่อนไขในสัญญาเงินกู้

-   การเคารพต่อสิทธิในทรัพย์สินของผู้อื่น : ส่งเสริมและปฏิบัติตามสิทธิในทรัพย์สิน
    ทรัพย์สินทางปัญญา ลิขสิทธิ์ สิทธิบัตร สิทธิทางศีลธรรม อย่างเคร่งครัด

แนวทางในการปฏิบัติ

1)  กำหนดนโยบายไว้ในจริยธรรมและข้อพึงปฏิบัติในการปฏิบัติงาน หมวดการปฏิบัติต่อคู่ค้า

2)  ส่งเสริมให้ผู้บริหาร พนักงาน
    ใช้ทรัพยากรและทรัพย์สินของบริษัทอย่างมีประสิทธิภาพเพื่อเพิ่มความสามารถในการแข่งขันและการให้บริการที่ดีแก่ลูกค้า
    ใช้สินค้าและบริการที่มีลิขสิทธิ์ถูกต้อง
    และไม่สนับสนุนสินค้าหรือการกระทำที่เป็นการละเมิดทรัพย์สินทางปัญญา

-   การเกี่ยวข้องกับการเมืองอย่างมีความรับผิดชอบ :
    บริษัทดำเนินธุรกิจด้วยความเป็นกลางทางการเมือง ไม่เข้าไปมีส่วนร่วม
    และไม่ฝักใฝ่พรรคการเมืองหนึ่งพรรคการเมืองใด หรือผู้มีอำนาจทางการเมืองคนหนึ่งคนใด
    ไม่นำเงินทุนหรือทรัพยากรของบริษัทไปใช้สนับสนุน
    ไม่ว่าโดยทางตรงหรือทางอ้อมแก่พรรคการเมืองหรือนักการเมืองใดๆ
    โดยไม่อนุญาตให้ผู้บริหารและพนักงาน ใช้อำนาจครอบงำ ชักใย ข่มขู่ บีบบังคับ

แนวทางในการปฏิบัติ

1)  รณรงค์และส่งเสริมให้พนักงานมีความรู้ ผ่านช่องทางการสื่อสารต่างๆ

2)  เปิดโอกาสให้พนักงานใช้สิทธิทางการเมืองโดยอิสระ โดยไม่เข้าไปชักจูง ครอบงำ

10.2 การต่อต้านการทุจริต

-   นโยบายต่อต้านการทุจริตและการประกาศเจตนารมณ์

คณะกรรมการบริษัทมุ่งหวังในการดำเนินธุรกิจอย่างมีคุณธรรม
การปฏิบัติตามกฎหมายและระเบียบกฎเกณฑ์ ซึ่งที่กล่าวมาเป็นส่วนหนึ่งในจรรยาบรรณหลักของบริษัท
และยึดมั่นในความรับผิดชอบต่อสังคมและผู้มีส่วนได้เสียทุกกลุ่มตามหลักบรรษัทภิบาลที่ดี

คุณธรรม คือ บริษัทจะแสดงออกถึงคุณธรรมส่วนบุคคลและมีความกล้าพอที่จะทำตามสิ่งที่เราเชื่อ
โดยกระทำในสิ่งที่ถูกต้อง ไม่โอนอ่อนต่ออิทธิพลใดๆ
มีความอดทนหรือยับยั้งชั่งใจต่อผลประโยชน์ที่มีผู้เสนอให้ เราจะยึดมั่นในหลักการ
ปฏิบัติตนให้น่าเคารพนับถือ และมีความเที่ยงธรรม โดยจะไม่ยอมละทิ้งหลักการ
เพื่อวัตถุประสงค์ใดวัตถุประสงค์หนึ่ง จนกลายเป็นคนไม่มีคุณธรรม

การปฏิบัติตามกฎหมายและระเบียบกฎเกณฑ์ คือ
บริษัทคาดหวังให้พนักงานทุกคนยึดมั่นในการตัดสินใจและการดำเนินงานทางธุรกิจภายใต้กรอบของกฎหมาย
ข้อกำหนดและระเบียบที่เกี่ยวข้องอย่างเคร่งครัด รวมทั้งประพฤติตนอยู่ในกรอบคุณธรรมที่ดีงาม

บริษัทได้กำหนดนโยบายต่อต้านการทุจริตคอร์รัปชั่นและการให้สินบนเพื่อเป็นแนวทางในการตัดสินใจและการดำเนินงานทางธุรกิจที่อาจมีความเสี่ยงด้านการทุจริตคอร์รัปชั่น
ให้ได้รับการพิจารณาและปฏิบัติอย่างรอบคอบ และเพื่อให้มั่นใจว่า
บริษัทมีนโยบายกำหนดความรับผิดชอบ
แนวปฏิบัติและข้อกำหนดในการดำเนินงานที่เหมาะสมเพื่อป้องกันการคอร์รัปชั่น

-   นโยบายต่อต้านการทุจริตคอร์รัปชั่นและการให้สินบน

โดยทั่วไปแล้ว อย่าเสนอให้สิ่งใดแก่เจ้าหน้าที่ของรัฐไม่ว่าจะโดยตรงหรือโดยอ้อม
เพื่อแลกกับการให้เจ้าหน้าที่ปฏิบัติต่อท่านดีเป็นพิเศษ
เนื่องจากกฎหมายได้กำหนดการให้สินบนแก่เจ้าหน้าที่ของรัฐเป็นการกระทำที่ผิดกฎหมาย
บทลงโทษการฝ่าฝืนกฎหมายเหล่านี้รุนแรง ตั้งแต่โทษปรับจำนวนมากต่อบุคคลและบริษัทไปจนถึง
โทษจำคุก ดังนั้น การให้สินบนแก่เจ้าหน้าที่ของรัฐเป็นสิ่งที่กระทำไม่ได้

การทุจริตคอร์รัปชั่น คือ การให้/รับสินบน

  สินบน คือ การให้หรือเสนอจะให้สิ่งของที่มีมูลค่าแก่เจ้าหน้าที่ของรัฐเพื่อโน้มน้าวอำนาจใน
  การตัดสินใจของเจ้าหน้าที่ผู้นั้น ตัวอย่างการให้สินบน ได้แก่ การจ่ายเงินให้แก่เจ้าหน้าที่ของรัฐ
  เพื่อจูงใจให้ตัดสินใจมอบงานให้ หรือเพื่อคงความสัมพันธ์ทางธุรกิจระหว่างกันไว้ต่อไป
  หรือเพื่อให้มีอิทธิพลเหนือ ผลการตรวจสอบบัญชีหรือการตรวจสอบอื่นๆ ของรัฐ
  หรือเพื่อให้มีอิทธิพลเหนือการเรียกเก็บภาษีหรือกฎหมายอื่นๆ
  การจ่ายเงินให้แก่เจ้าหน้าที่ของรัฐในลักษณะอื่น นอกจากนี้อาจจะถือเป็นการให้สินบนได้

หน้าที่ความรับผิดชอบ

1)  คณะกรรมการบริษัท
    มีหน้าที่และรับผิดชอบในการกำหนดนโยบายและกำกับดูแลให้มีระบบที่สนับสนุนต่อต้านการทุจริตคอร์รัปชั่นและการให้สินบนที่มีประสิทธิภาพ
    เพื่อให้มั่นใจว่า
    ฝ่ายบริหารได้ตระหนักและให้ความสำคัญกับการต่อต้านดังกล่าวและปลูกฝังจนเป็นวัฒนธรรมของบริษัท

2)  คณะกรรมการตรวจสอบ มีหน้าที่และรับผิดชอบในการสอบทานระบบรายงานทางการเงิน
    และบัญชี ระบบควบคุมภายใน ระบบตรวจสอบภายใน และระบบบริหารความเสี่ยงให้มั่นใจว่า
    มีความรัดกุมเหมาะสมและมีประสิทธิภาพ

3)  ผู้จัดการใหญ่และคณะกรรมการบริหาร มีหน้าที่และรับผิดชอบในการกำหนดให้มีระบบ
    และให้การส่งเสริมสนับสนุนนโยบายต่อต้านการทุจริตคอร์รัปชั่นและการให้สินบน
    รวมถึงให้มีการสื่อสารไปยังพนักงานและผู้ที่เกี่ยวข้องทุกฝ่าย
    รวมทั้งทบทวนความเหมาะสมของระบบและมาตรการต่างๆ
    เพื่อให้สอดคล้องกับการเปลี่ยนแปลงของธุรกิจ ระเบียบ ข้อบังคับ และข้อกำหนดของกฎหมาย

4)  ผู้จัดการใหญ่และคณะกรรมการบริหาร
    มีหน้าที่และรับผิดชอบในการประเมินความเสี่ยงจากการทุจริตอย่างน้อย 1 ครั้งต่อปี

5)  ผู้จัดการแผนกตรวจสอบภายใน มีหน้าที่และรับผิดชอบในการตรวจสอบและสอบทาน
    การปฏิบัติงานว่าเป็นไปอย่างถูกต้อง ตรงตามนโยบาย แนวปฏิบัติ อำนาจดำเนินการ
    และกฎหมาย เพื่อให้มั่นใจว่า
    มีระบบควบคุมที่มีความเหมาะสมและเพียงพอต่อความเสี่ยงด้านการคอร์รัปชั่นที่อาจเกิดขึ้น
    และรายงานต่อคณะกรรมการตรวจสอบ

  แนวทางปฎิบัติ

-   กรรมการ ผู้บริหารและพนักงานทุกระดับ
    ต้องปฏิบัติตามนโยบายต่อต้านการทุจริตคอร์รัปชั่นและการให้สินบน
    โดยต้องไม่เข้าไปเกี่ยวข้องกับเรื่องคอร์รัปชั่นไม่ว่าโดยทางตรงหรือทางอ้อม

-   บริษัทมีการกำหนดหลักสูตรอบรมแก่พนักงานใหม่
    เพื่อให้ความรู้เกี่ยวกับนโยบายและแนวปฏิบัติในการต่อต้านการทุจริต

-   พนักงานทุกระดับไม่เพิกเฉย
    เมื่อพบเห็นการกระทำที่เข้าข่ายคอร์รัปชั่นที่เกี่ยวข้องกับบริษัทต้องแจ้งให้ผู้บังคับบัญชาหรือบุคคลที่รับผิดชอบทราบ
    และให้ความร่วมมือในการตรวจสอบข้อเท็จจริงต่างๆ หากมีข้อสงสัยหรือข้อซักถาม
    ให้ปรึกษากับผู้บังคับบัญชา
    หรือบุคคลที่กำหนดให้ทำหน้าที่รับผิดชอบเกี่ยวกับการติดตามการปฏิบัติตามจรรยาบรรณของบริษัท
    ผ่านช่องทางต่างๆ ที่กำหนดไว้

-   บริษัทจะให้ความเป็นธรรมและคุ้มครองพนักงานที่ปฏิเสธหรือแจ้งเรื่องคอร์รัปชั่นที่เกี่ยวข้องกับบริษัท
    โดยใช้มาตรการคุ้มครองตามนโยบายการปกป้องพนักงานหรือผู้แจ้งเบาะแสในการกระทำความผิดตามที่บริษัทกำหนดไว้

-   ผู้ที่กระทำคอร์รัปชั่นเป็นการกระทำผิดจรรยาบรรณของบริษัท
    จะต้องได้รับการพิจารณาทางวินัยตามระเบียบที่บริษัทกำหนดไว้ นอกจากนี้
    อาจจะได้รับโทษตามกฎหมาย หากการกระทำนั้นผิดกฎหมาย

-   บริษัทมุ่งมั่นที่จะสร้างและรักษาวัฒนธรรมที่ยึดมั่นว่า
    การคอร์รัปชั่นและการให้สินบนเป็นการกระทำที่ยอมรับไม่ได้ไม่ว่าจะกระทำกับบุคคลใดก็ตาม

10.3 การเคารพสิทธิมนุษยชน

  คณะกรรมการบริษัทตระหนักและเล็งเห็นถึงความสำคัญต่อการเคารพในหลักสิทธิมนุษยชนสากลจึงได้กำหนดให้กรรมการ
  ผู้บริหารและพนักงาน เข้าร่วมในการเคารพสิทธิมนุษยชน
  และสิทธิในที่ทำงานและระบบทั่วทั้งองค์กร สรุปสาระสำคัญได้ ดังนี้

1)  บริษัทสนับสนุนให้พนักงานใช้สิทธิของตนในฐานะพลเมืองโดยชอบธรรมตามรัฐธรรมนูญและตามกฎหมาย

2)  บริษัทจะรักษาข้อมูลส่วนบุคคลของพนักงาน เช่น ชีวประวัติ ประวัติสุขภาพ ประวัติการทำงาน
    และอื่นๆ ของพนักงาน กรณีการเปิดเผยหรือการถ่ายโอนข้อมูลส่วนตัวของพนักงานสู่สาธารณะ
    จะทำได้ต่อเมื่อได้รับความเห็นชอบจากพนักงานผู้นั้น ทั้งนี้
    การล่วงละเมิดถือเป็นความผิดทางวินัย เว้นแต่ได้กระทำไปตามระเบียบบริษัท
    หรือตามคำสั่งของเจ้าหนักงานผู้มีอำนาจ หรือตามกฎหมาย

3)  บริษัทไม่สนับสนุนกิจการที่ละเมิดหลักสิทธิมนุษยชนสากลและการทุจริต

4)  พนักงานทุกคนจะไม่กระทำการใดๆ ที่เป็นการละเมิดหรือคุกคามไม่ว่าจะเป็นทางวาจา
    หรือการกระทำต่อผู้อื่นบนพื้นฐานของวัฒนธรรม เชื้อชาติ เพศ ศาสนา การศึกษา อายุ
    สถานภาพสมรส รสนิยมทางเพศ อัตลักษณ์และ/หรือการแสดงออกทางเพศ
    ความพิการทางร่างกายและจิตใจ รวมถึงความคิดเห็น แนวคิด และรูปแบบการทำงาน
    ซึ่งบริษัทจะเน้นย้ำไม่ให้พนักงานแต่ละคนมองข้ามความคิดเห็นของผู้อื่นที่แตกต่างหรือเป็นแนวคิดแปลกใหม่
    เพราะแนวคิดในนวัตกรรมและการสร้างสรรค์วิธีการแก้ปัญหามีความสำคัญอย่างยิ่งต่อความสำเร็จของบริษัท

การรับข้อร้องเรียนด้านการละเมิดสิทธิมนุษยชน

  กรณีได้ประสบ รู้เห็นเป็นพยาน หรือได้ทราบถึงการเลือกปฏิบัติ และละเมิดต่อสิทธิมนุษยชน
  สามารถรายงานสิ่งที่สงสัยว่าเป็นการละเมิดนโยบายของบริษัทหรือกฎหมายต่อบุคคลดังต่อไปนี้

-   หัวหน้าหน่วยงาน/ผู้บังคับบัญชาตามลำดับชั้น

-   ฝ่ายทรัพยากรบุคคล

-   สำนักกรรมการผู้จัดการ

-   ทางอีเมล์: pornpimolt@gc.co.th

-   ทางไปรษณีย์

  หน่วยรับข้อร้องเรียนด้านการละเมิดสิทธิมนุษยชน

  สำนักกรรมการผู้จัดการ

  บริษัท โกลบอล คอนเน็คชั่นส์ จำกัด (มหาชน)

  13/1 หมู่ 2 ถนนกิ่งแก้ว ตำบลราชาเทวะ อำเภอบางพลี จังหวัดสมุทรปราการ 10540

  เมื่อได้รับรายงานการกระทำที่ต้องห้าม บริษัทจะพิจารณาและดำเนินการตามความเหมาะสม
  โดยบริษัทจะใช้มาตรการที่เหมาะสมเพื่อรักษาความลับ
  และความเป็นส่วนตัวของบุคคลทั้งหมดที่เกี่ยวข้องในการสืบสวน อย่างไรก็ตาม
  บริษัทไม่สามารถรับประกันการรักษาความลับที่สมบูรณ์แบบได้
  เนื่องจากกระบวนการสอบสวนอาจกำหนดให้บริษัทต้องติดต่อบุคคลผู้อาจมีส่วนร่วมในการดำเนินการที่ต้องห้ามนั้น
  ตลอดจนพยานผู้รู้เห็นการกระทำดังกล่าว ในกรณีที่สรุปว่า การละเมิดนโยบายนี้ได้เกิดขึ้น
  พนักงานผู้นั้นจะได้รับโทษทางวินัยจนถึงขั้นสูงสุดและรวมถึงการเลิกจ้าง

4.  การปฏิบัติต่อแรงงานอย่างเป็นธรรม

-   ความหลากหลายและโอกาสแห่งความเท่าเทียม

การปฏิบัติต่อแรงงานอย่างเป็นธรรมในบริบทของความรับผิดชอบต่อพนักงานตามกรอบการรายงานฉบับนี้
เป็นเรื่องของนโยบายและข้อปฏิบัติที่เกี่ยวเนื่องกับงานที่ได้ดำเนินงานภายในองค์กร
คณะกรรมการบริษัทได้ให้ความสำคัญกับทรัพยากรบุคคลที่มีส่วนในการขับเคลื่อนธุรกิจให้เติบโตอย่างยั่งยืน

การเคารพสิทธิในการทำงานตามหลักสิทธิมนุษยชน โดยการไม่เลือกปฏิบัติต่อการจ้างงาน
ไม่บังคับให้บุคคลขาดความสมัครใจที่จะทำงาน ไม่ใช้แรงงานเด็ก
เคารพในสิทธิและเสรีภาพของพนักงาน

แนวทางปฏิบัติ

1.  กำหนดนโยบายว่าด้วยการไม่เลือกปฏิบัติและความเสมอภาคทางโอกาส โดยไม่จำกัดเชื้อชาติ
    สีผิว เพศ ศาสนา สัญชาติ ภูมิหลังของบุคคล ความคิดเห็นทางการเมือง อายุ
    หรือความทุพพลภาพ มาเป็นปัจจัยในการพิจารณาและตัดสินใจการจ้างงาน

2.  ให้ความสำคัญกับการพัฒนาพนักงานเพื่อฝึกทักษะและเพิ่มพูนศักยภาพ
    โดยเปิดโอกาสให้พนักงานมีการเรียนรู้อย่างทั่วถึงและสม่ำเสมอ โดยในปี 2556
    พนักงานแต่ละละมีชั่วโมงฝึกอบรมเฉลี่ยมากกว่า 30 ชั่วโมงต่อคน

3.  จัดให้มีช่องทางให้พนักงานสามารถร้องเรียน ในกรณีไม่ได้รับความเป็นธรรม
    หรือแจ้งเบาะแสเกี่ยวกับเรื่องที่อาจเป็นการกระทำผิดกฎหมาย และมีกระบวนการแก้ไข
    รวมถึงมาตรการคุ้มครองพนักงานผู้ร้อง ที่เป็นระบบและยุติธรรม

-   การจ้างงานที่เป็นธรรม

คณะกรรมการบริษัทได้ให้ความสำคัญการจ้างงานที่เป็นธรรม
โดยคำนึงถึงขีดความสามารถการปฏิบัติงานตามความสามารถของพนักงานในตำแหน่งงานต่างๆ
ซึ่งคำนึงถึงหลักความเสมอภาค ความเป็นธรรม คุณสมบัติความเหมาะสม
และการมีพันธสัญญากับบริษัท
เพื่อส่งเสริมความก้าวหน้าในสายอาชีพและร่วมเจริญเติบโตไปกับบริษัทอย่างยั่งยืน
บริษัทมีมุมมองว่าพนักงาน
คือสมาชิกในครอบครัวที่จะต้องดูแลเอาใจใส่ดังนั้นจึงได้จัดสวัสดิการที่สูงกว่าข้อกำหนดขั้นต่ำของกฎระเบียบราชการไม่ว่าจะเป็นความต้องการพื้นฐานการพัฒนาพนักงานการช่วยเหลือครอบครัว
การสร้างสมดุลในชีวิตการทำงานและการช่วยเหลือ
เมื่อต้องเกษียณการทำงานดังที่ได้แสดงไว้ในตารางด้านล่างนี้

+-----------------+------------------+--------------+----------------+
| ความต้องการพื้นฐาน | การพัฒนา          | การ          | ขวัญกำลังใจในกา  |
|                 |                  | สร้างความสมดุล | รทำงานเกษียณอายุ |
|                 |                  |              |                |
|                 |                  | ใ            |                |
|                 |                  | นชีวิตการทำงาน |                |
+-----------------+------------------+--------------+----------------+
|                 |                  |              |                |
+-----------------+------------------+--------------+----------------+
| -   ค่าครองชีพ    | -                | -            | -   กอ         |
|                 | การให้ทุนการศึกษาต่อ |  ห้องนันทนาการ | งทุนสำรองเลี้ยงชีพ |
| -               |                  |              |                |
|    ค่ารักษาพยาบาล | -   การฝึกอบ      | -   ศ        |                |
|                 | รมภายในและภายนอก | ูนย์ออกกำลังกาย |                |
| -   ค่าทันตกรรม   |                  |              |                |
|                 | -   เงินสนับสนุน    |              |                |
| -               | การเรียนภาษาอังกฤษ |              |                |
|  เครื่องแบบพนักงาน |                  |              |                |
|                 |                  |              |                |
| -               |                  |              |                |
|    เงินช่วยเหลือกร |                  |              |                |
| ณีประสบภัยธรรมชาติ |                  |              |                |
|                 |                  |              |                |
| -               |                  |              |                |
|    เงินค่าคลอดบุตร |                  |              |                |
|                 |                  |              |                |
| -   สวัสดิก       |                  |              |                |
| ารกู้ยืมเพื่อที่อยู่อาศัย |                  |              |                |
|                 |                  |              |                |
| -   เงินช        |                  |              |                |
| ่วยเหลือกรณีเสียชีวิต |                  |              |                |
+-----------------+------------------+--------------+----------------+

-   อาชีวอนามัยและความปลอดภัย

บริษัทได้ตระหนักและห่วงใยต่อความปลอดภัย และสุขภาพของพนักงานทุกระดับ เพราะพนักงานทุกคน
คือ ทรัพยากรที่มีค่าสูงสุดของบริษัท
บริษัทจึงได้นำหลักการบริหารจัดการอาชีวอนามัยและความปลอดภัยมาเป็นส่วนหนึ่งในแนวทางการดำเนินธุรกิจเพื่อให้เกิดประสิทธิภาพ
และประสิทธิผลสูงสุดไม่อันตรายต่อสุขภาพ
และได้รับการปฏิบัติอย่างเป็นธรรมบนพื้นฐานการทำงานอย่างเป็นสุขของพนักงาน

แนวทางปฏิบัติ

1)  ปกป้องสุขภาพและความปลอดภัยของพนักงาน
    ลูกค้าที่มาติดต่อและประชาชนที่อาจได้รับผลกระทบ
    เพื่อดำเนินกิจกรรมทั้งหมดในลักษณะที่รับผิดชอบต่อสิ่งแวดล้อมโดยจัดให้มีสิ่งอำนวยความสะดวกที่ถูกสุขลักษณะและเพียงพอ
    อาทิ เช่น ห้องสุขา ตู้น้ำดื่มที่ได้มาตรฐานห้องพยาบาล และคลังสินค้าที่ได้มาตรฐาน เป็นต้น

2)  ความปลอดภัยในการทำงานถือเป็นหน้าที่ความรับผิดชอบอันดับแรกในการปฏิบัติงานของพนักงานทุกคน
    อย่างไรก็ตาม ในปี 2556 มีสถิติพนักงานที่เจ็บป่วยจากการทำงาน 3 คน
    หรือคิดเป็นประมาณร้อยละ 3 ของพนักงานทั้งหมด

3)  บริษัทจะสนับสนุนให้มีการปรับปรุงสภาพการทำงาน
    และสภาพแวดล้อมให้ปลอดภัยทั้งทางร่างกายและเอื้อต่อการมีสุขภาพจิตที่ดีในการทำงาน

4)  บริษัทสนับสนุนส่งเสริมให้มีกิจกรรมความปลอดภัยต่างๆ
    ที่จะช่วยกระตุ้นจิตสำนึกและสร้างการมีส่วนร่วมของพนักงาน เช่น กิจกรรมจูงใจ การฝึกอบรม
    และการจัดทำบอร์ดประชาสัมพันธ์ เป็นต้น

5)  ผู้บังคับบัญชาทุกระดับต้องกระทำตนให้เป็นแบบอย่างที่ดี
    เป็นผู้นำอบรมฝึกสอนจูงใจให้พนักงานปฏิบัติงานด้วยวิธีที่ปลอดภัยเสมอ

6)  พนักงานทุกคนต้องคำนึงถึงความปลอดภัยของตนเอง เพื่อนร่วมงาน
    ตลอดจนทรัพย์สินของบริษัทเป็นสำคัญตลอดระยะเวลาที่ปฏิบัติงาน

7)  พนักงานทุกคนต้องดูแลความสะอาดและความเป็นระเบียบเรียบร้อยในพื้นที่ปฏิบัติงาน
    เพื่อความปลอดภัยและสุขอนามัยทีดีของพนักงานทุกคน

8)  พนักงานทุกคนต้องดูแลและให้ความร่วมมือในโครงการที่เกี่ยวกับความปลอดภัยและอาชีวอนามัยของบริษัท

9)  บริษัทจัดให้มีการสำรวจตรวจสอบผลการปฏิบัติตามนโยบายที่กำหนดไว้ข้างต้น
    โดยจัดให้มีเจ้าหน้าที่รับผิดชอบในแต่ละปี

-   การเสริมสร้างขีดความสามารถและความผูกพันรับผิดชอบของพนักงาน

บุคลากรนับเป็นทรัพยากรของบริษัทที่มีความสำคัญอย่างยิ่งยวดในการผลักดันให้ธุรกิจก้าวไปข้างหน้า
และรักษาความเป็นผู้นำในธุรกิจและเติบโตอย่างยั่งยืน บริษัทได้จัดให้มีโปรแกรมการพัฒนาบุคลากร
โดยบริษัทมีการดำเนินการในด้านการพัฒนาบุคลากรอย่างเป็นระบบ
และต่อเนื่องและครอบคลุมพนักงานในทุกกลุ่มเป้าหมายและให้การสนับสนุนงบประมาณในการพัฒนาบุคลากรอย่างเพียงพอ

โดยในปี 2556 ที่ผ่านมาบริษัทได้ใช้งบประมาณในการพัฒนาบุคลากรกว่า 7
แสนบาทมีหลักสูตรอบรมพัฒนาพนักงานทั้งภายในและภายนอกองค์กรรวมกว่า 50
หลักสูตรทั้งนี้เพื่อวางรากฐานในการพัฒนาองค์กร คือ พัฒนาพนักงานให้เป็น
“พนักงานที่เก่งรับผิดชอบและมีจิตสำนึกที่ดี”
คือมีพนักงานที่มีความรู้ความสามารถมีทัศนคติและพฤติกรรมที่สอดคล้องกับวัฒนธรรมองค์กร
เพื่อสามารถตอบสนองความต้องการของลูกค้าให้เกิดความพึงพอใจสูงสุด
โดยบริษัทได้กำหนดโปรแกรมในการพัฒนาพนักงานเพื่อรองรับการทำงานไว้อย่างครบถ้วน

บริษัทได้จัดให้มีหลักสูตรพัฒนาความสามารถตามตำแหน่งงาน
โดยพัฒนารูปแบบของหลักสูตรให้พนักงานสามารถนำไปปฏิบัติงานได้ทันที อาทิเช่น
ศิลปะการอ่านคนเพื่อบรรลุผลสำเร็จของทีมการวางแผน การจัดระเบียบงาน และการบริหารเวลา
และหลักสูตรด้านวิชาชีพเฉพาะด้าน นอกจากนี้
บริษัทยังส่งเสริมให้พนักงานสามารถผ่านการเรียนรู้ในรูปแบบอื่นๆ เช่น
การจัดการประกวดโครงการที่ช่วยส่งเสริมคุณภาพชีวิตของพนักงานในบริษัท
การทำกิจกรรมกลุ่มย่อยระหว่างพนักงาน (Group Activity)
ซึ่งการเรียนรู้ทั้งหมดนี้ก็ได้ส่งเสริมแนวทางการพัฒนาการเติบโตของพนักงานองค์กร (Career
Management) และนำไปสู่การเป็นองค์กรแห่งการเรียนรู้ (Learning Organization)
สำหรับพัฒนาตนเองเพื่อนำไปสู่ความก้าวหน้าในอาชีพ

-   การพัฒนาศักยภาพของพนักงาน

การส่งเสริมหลักสูตรการเรียนภาษาอังกฤษ : ในยุคปัจจุบัน
ภาษาอังกฤษถือเป็นภาษาสำคัญในการติดต่อสื่อสารระหว่างกัน
บริษัทเล็งเห็นถึงความสำคัญในการพัฒนาศักยภาพของพนักงาน
จึงจัดเป็นสวัสดิการสนับสนุนการเรียนภาษาอังกฤษสำหรับพนักงานทุกคน
ซึ่งพนักงานสามารถเบิกสวัสดิการเงินสนับสนุนการเรียนภาษาอังกฤษตามที่บริษัทกำหนด

4.  ความรับผิดชอบต่อผู้บริโภค

คณะกรรมการบริษัท ยังคงยึดหลักและดำเนินการตานโยบายที่จะตอบสนองความพึงพอใจของลูกค้า
ซึ่งเป็นผู้ซื้อผลิตภัณฑ์และได้รับบริการโดยตรงจากบริษัท รวมไปถึงผู้บริโภคที่เป็นผู้ใช้ผลิตภัณฑ์ดังกล่าว
ให้สามารถมั่นใจได้ว่านอกจากจะได้รับสินค้า บริการที่มีราคาที่ยุติธรรม มีคุณภาพที่ดีที่สุดแล้ว
บริษัทยังตระหนักถึงความปลอดภัยที่อาจส่งผลกระทบต่อสังคมและสิ่งแวดล้อม
รวมถึงการกระทำที่เป็นการละเมิดหรือทำให้เสียสิทธิของของผู้บริโภค

แนวทางในการปฏิบัติ

1)  สิทธิในการได้รับการตอบสนองความต้องการขั้นพื้นฐาน :
    บริษัทกำหนดแนวปฏิบัติตามเงื่อนไขที่มีต่อลูกค้าอย่างเคร่งครัด
    กรณีที่ไม่สามารถปฏิบัติตามเงื่อนไขข้อใดได้ ต้องรีบแจ้งให้ลูกค้าทราบ
    เพื่อร่วมกันพิจารณาหาแนวทางแก้ไขปัญหา

2)  สิทธิด้านความปลอดภัย: บริษัทมีระบบการจัดเก็บข้อมูลของลูกค้าอย่างปลอดภัย
    มีมาตรการรักษาความลับของลูกค้าไม่ส่งต่อข้อมูล โดยไม่ได้รับความยินยอมจากลูกค้า
    และไม่นำข้อมูลของลูกค้าไปใช้เพื่อประโยชน์ของตนเองหรือผู้ที่เกี่ยวข้องโดยมิชอบ

3)  สิทธิด้านข้อมูลข่าวสาร : บริษัทกำหนดแนวปฏิบัติในการให้ข้อมูลข่าวสารและคำแนะนำที่ถูกต้อง
    เพียงพอ และทันเหตุการณ์ต่อลูกค้า เพื่อให้ทราบเกี่ยวกับสินค้า การบริการ

4)  สิทธิในการเลือก : บริษัทมีนโยบายไม่ค้ากำไรเกินควร
    โดยกำหนดราคาที่เป็นธรรมและคุณภาพของสินค้าตอบสนองต่อความพึงพอใจของลูกค้า

5)  สิทธิในการแสดงความคิดเห็น : จัดให้มีระบบและกระบวนการ
    ที่ให้ลูกค้าร้องเรียนเกี่ยวกับคุณภาพ ปริมาณ ความปลอดภัยของสินค้าและบริการ
    รวมทั้งความรวดเร็วในการตอบสนองการส่งมอบ และการดำเนินการอย่างถึงที่สุด
    เพื่อให้ลูกค้าได้รับการตอบสนองอย่างรวดเร็ว

6)  สิทธิที่จะได้รับการชดเชย :
    บริษัทมีนโยบายที่ให้ลูกค้าได้รับความเป็นธรรมจากการรับสินค้าและบริการที่ไม่เป็นไปตามมาตรฐาน
    โดยกำหนดให้มีรับประกันสินค้าภายใต้เงื่อนไขระยะเวลาที่เหมาะสม
    และปฏิบัติตามพระราชบัญญัติคุ้มครองผู้บริโภค

7)  สิทธิทางการศึกษา : บริษัทมีนโยบายที่จะให้ลูกค้าได้รับข้อมูล ข่าวสาร ความรู้ ความเข้าใจ
    เพื่อจำเป็นต่อการพิจารณาสั่งซื้อสินค้า

    4.  การดูแลรักษาสิ่งแวดล้อม

คณะกรรมการบริษัทได้ตระหนักถึงความรับผิดชอบอย่างสูงสุดต่อคุณค่า
และความสำคัญของสภาพแวดล้อมที่มีผลต่อธรรมชาติและชุมชนร่วมโลก ดังนั้น
บริษัทจึงได้กำหนดแนวทางของนโยบายสิ่งแวดล้อมให้เป็นระบบการจัดการที่มุ่งเน้นในการลดปริมาณมลพิษ
ควบคู่ไปกับการพัฒนาปรับปรุงสภาพแวดล้อมให้เป็นมิตรกับธรรมชาติอย่างต่อเนื่อง
เพื่อเป็นการรักษาระดับสภาพแวดล้อมตามธรรมชาติให้ได้มาตรฐานสูงสุดตามความมุ่งมั่นของนโยบายสิ่งแวดล้อมที่บริษัทได้แสดงเจตนารมย์ไว้แล้วนั้น
บริษัทจึงได้กำหนดแนวทางในการปฏิบัติ ดังนี้

1)  บริษัทจะดำเนินธุรกิจให้อยู่ในระเบียบและข้อบังคับของกฎหมายสิ่งแวดล้อม

2)  บริษัทจะควบคุมดูแลทุกขั้นตอนของการกระจายสินค้า เพื่อป้องกันอันตรายใดๆ
    อันอาจเกิดขึ้นได้กับพนักงานของบริษัท และของลูกค้าทั้งในด้านความปลอดภัยและสุขภาพอนามัย

3)  บริษัทจะบริหารจัดการ การใช้ทรัพยากรทางธรรมชาติและพลังงานอย่างมีประสิทธิภาพ
    โดยส่งเสริมการประหยัดพลังงานในกิจกรรมของเราและพยายามบรรเทาปัญหาภาวะโลกร้อน
    ควบคู่ไปกับเสริมสร้างความเป็นมิตรต่อสิ่งแวดล้อม

4)  บริษัทจะเสริมสร้างความรู้และยกระดับความใส่ใจของพนักงานทุกคน
    ให้เห็นถึงประโยชน์และคุณค่าของผลที่จะเกิดขึ้นตามนโยบายสิ่งแวดล้อม
    ผ่านการมีส่วนร่วมในกิจกรรมต่างๆ และการเข้ารับการฝึกอบรม
    รวมถึงการจัดหลักสูตรเพื่อฝึกอบรมให้พนักงานใหม่ในเรื่องสิ่งแวดล้อมด้วย

5)  4.  การร่วมพัฒนาชุมชนและสังคม

บริษัทตระหนักดีว่าความรับผิดชอบต่อสังคมมีความสำคัญที่มีส่วนผลักดันให้บริษัทเติบโตอย่างยั่งยืนกล่าวคือ
บริษัทได้สอดแทรกความรับผิดชอบต่อสังคมลงไปในทุกกระบวนการทำงาน
เพื่อการส่งมอบสินค้าที่มีคุณภาพตอบสนองความต้องการ
และสร้างความพึงพอใจสูงสุดของผู้มีส่วนได้ส่วนเสียตลอดจนความรับผิดชอบต่อสังคม
บริษัทจึงให้ความสำคัญอย่างยิ่งในด้านกระบวนการ (CSR in process)

  นอกจากนี้ บริษัทยังคงดำเนินกิจกรรมในด้านกิจกรรมเพื่อสังคม (CSR Activities)
  ด้วยการสนับสนุนองค์กรสาธารณประโยชน์รวมถึงสถานศึกษาหน่วยงานราชการต่างๆ ดังนี้

1)  การสนับสนุนทุนการศึกษากับโรงเรียนในชุมชนใกล้เคียงบริษัทโดยในปี 2556
    มีรายชื่อที่ได้รับการสนับสนุนทุนการศึกษาดังนี้

1.  โรงเรียนวัดท้องคุ้ง

2.  โรงเรียนนาคดีอนุสรณ์ 

3.  โรงเรียนคลองกันยา

4.  โรงเรียนคลองบางแก้ว(ภิรมย์ประชาราษฏร์)

5.  โรงเรียนวัดบางพลีใหญ่ใน

6.  โรงเรียนวัดปานประสิทธิธาราม

7.  โรงเรียนปากคลองมอ

2)  []การบริจาคอุปกรณ์ทางการศึกษา และเครื่องใช้สำนักงานแก่“ศูนย์พัฒนาเด็กเล็ก
    ตำบลกะบกเตี้ย จังหวัด ชัยนาท”

  []บริษัทได้ให้ความสำคัญของการพัฒนาคุณภาพชีวิตของเด็ก ซึ่งเป็นอนาคตสำคัญของชาติ สำหรับปี
  2556 บริษัทได้มีการสำรวจถึงความต้องการของโรงเรียนที่ยังขาดแคลน
  ศูนย์พัฒนาเด็กเล็กตำบลกะบกเตี้ย จังหวัด ชัยนาท
  เป็นโรงเรียนหนึ่งที่ยังต้องการความช่วยเหลือในเรื่องของอุปกรณ์ทางการศึกษาและเครื่องใช้สำนักงาน
  บริษัทได้ทำการบริจาคคอมพิวเตอร์ที่ยังคงสามารถใช้งานได้ดีให้กับทางศูนย์พัฒนาเด็กเล็กตำบลกะบกเตี้ย
  เพื่อเป็นการต่อยอดการศึกษาของเด็กๆ ต่อไป

  []

3)  โครงการจัดสร้าง “ห้องเรียนรู้และสุขภาพ” โรงเรียนคลองลาดกระบัง

  โรงเรียนถือเป็นแหล่งผลิตเยาวชนที่มีคุณภาพ โรงเรียนคลองลาดกระบัง
  เป็นโรงเรียนที่อยู่ด้านหลังบริษัท ไม่ติดถนน ต้องเดินตามทางเท้าข้างคลองเข้าไป เปิดมาตั้งแต่
  พ.ศ. 2484 นักเรียนส่วนใหญ่ คือ เด็กจากชุมชนบริเวณใกล้เคียง ปัจจุบันมีนักเรียนประมาณ
  150 คน ตั้งแต่อนุบาลถึงชั้น ประถมศึกษาปีที่ 6

  []เพื่อเป็นการช่วยเหลือชุมชนที่เราอยู่อาศัยให้ดีขึ้น
  บริษัทได้ดำเนินการสำรวจสภาพแวดล้อมและความต้องการของโรงเรียน
  ซึ่งทำให้ทราบว่าสิ่งที่โรงเรียนยังขาดแคลน คือ ห้องเรียนวิทยาศาสตร์ และห้องพยาบาล
  ซึ่งบริษัทตระหนักถึงความสำคัญของโรงเรียนที่เปรียบเสมือนเป็นบ้านหลังที่ 2 ของเด็ก
  นอกจากการได้รับการศึกษาที่ดีแล้ว
  ยังคำนึงถึงชีวิตความเป็นอยู่ของเด็กในด้านสุขอนามัยไปพร้อมกัน จึงเกิดเป็น
  “โครงการจัดสร้างห้องเรียนรู้และสุขภาพ” เพื่อเป็นสาธารณะประโยชน์ให้กับโรงเรียนต่อไป

4)  []โครงการเสื้อโปโลพนักงานรุ่น มูลนิธิบ้าน ช.ช้างชรา

  บริษัทมีนโยบายที่จะส่งเสริมให้พนักงานมีส่วนร่วมในการทำงานเพื่อสังคมและการอนุรักษ์สิ่งแวดล้อม
  โดยในปี 2556 บริษัทได้จัดกิจกรรมเพื่อช่วยเหลือมูลนิธิบ้าน ช.ช้างชรา จังหวัด. กาญจนบุรี
  ซึ่งเป็นมูลนิธิที่รับเลี้ยงช้างสูงอายุ โดยปัจจุบันทางมูลนิธิ มีช้างชราอยู่ในการดูแลจำนวน 10
  เชือก ซึ่งทางมูลนิธิมีรายได้จากการจำหน่ายของที่ระลึกและเงินรับบริจาค

  บริษัทจึงขอเป็นช่องทางหนึ่งในการช่วยประชาสัมพันธ์มูลนิธิ โดยการนำตราสัญลักษณ์ (Logo)
  ของมูลนิธิบ้าน ช.ช้างชรา ปักบนแขนเสื้อโปโลพนักงานเพื่อเป็นการประชาสัมพันธ์มูลนิธิ
  และพร้อมมอบเงินช่วยเหลือจำนวน 14,000 บาท ให้กับทางมูลนิธิในโอกาสนี้ด้วย

4.  นวัตกรรมและการเผยแพร่นวัตกรรม CSR

เพื่อเป็นการสนับสนุนนโยบายจากรัฐบาลในการใช้พลังงานสะอาดจากธรรมชาติ บริษัท โกลบอล
คอนเน็คชั่นส์ จำกัด (มหาชน) ร่วมกับ DuPont Performance Polymers (ประเทศไทย)
ทำการจัดสัมมนาให้กับผู้ประกอบการ
และประชาชนทั่วไปที่ต้องการความรู้ในกระบวนการผลิตไฟฟ้าพลังงานแสงอาทิตย์ (Solar PV
Rooftop) เมื่อวันที่ 4 กันยายน 2556 ที่ผ่านมา

5.  การจัดทำรายงานแห่งความยั่งยืน

เพื่อกำหนดตัวชี้วัดตามกรอบการจัดทำรายงานความยั่งยืน (Sustainable DeveIopment
Report) กับพนักงานและผู้มีส่วนได้เสีย

บริษัทได้จัดทำรายงานแห่งความยั่งยืน โดยเผยแพร่ในเว็บไซต์ของบริษัท (www.gc.co.th)
โดยได้พัฒนาเนื้อหาเพื่อให้ครอบคลุมแนวทางความรับผิดชอบทิศทางองค์กร ข้อมูลที่จำเป็นขององค์กร
การกำกับดูแล ขอบเขตและดัชนีเนี้อหาด้านเศรษฐกิจ สิ่งแวดล้อมและความปลอดภัยด้านสังคม

รายงานการพัฒนาอย่างยั่งยืนฉบับนี้ มีวัตถุประสงค์เพื่อสื่อสารนโยบายแนวทางการบริหารจัดการ
และผลการดำเนินงานด้านเศรษฐกิจ สังคม และสิ่งแวดล้อม ระหว่างวันที่ 1 มกราคม 2556 ถึง
31 ธันวาคม 2556
โดยการจัดทำรายงานประยุกต์ใช้แนวทางการรายงานด้านการพัฒนาอย่างยั่งยืนของ Global
Reporting Initiative (GRI) ตามดัชนีชี้วัดหลักที่กำหนด

การควบคุมภายในและการบริหารจัดการความเสี่ยง 

11.1 สรุปความเห็นของคณะกรรมการบริษัท เกี่ยวกับระบบการควบคุมภายในของบริษัท 

คณะกรรมการบริษัทและผู้บริหารตระหนักว่า
ระบบการควบคุมภายในเป็นกลไกสำคัญที่จะสร้างความมั่นใจต่อฝ่ายบริหารในการช่วยลดความเสี่ยงทางธุรกิจ
ช่วยให้ดำเนินธุรกิจอย่างมีประสิทธิภาพ โดยมีการจัดสรรทรัพยากรอย่างเหมาะสม
และบรรลุเป้าหมายตามที่ตั้งไว้

คณะกรรมการบริษัทได้มอบหมายให้คณะกรรมการตรวจสอบมีหน้าที่และความรับผิดชอบในการสอบทาน
ความเหมาะสมและประสิทธิผลของระบบการควบคุมภายในที่ฝ่ายบริหารของบริษัทจัดให้มีขึ้น
เพื่อให้มั่นใจว่า บริษัทมีระบบการควบคุมภายในเพียงพอเพื่อบริหารความเสี่ยงในการทำธุรกิจ
สามารถช่วยป้องกันทรัพย์สินของบริษัทจากการสูญหาย หรือนำไปใช้โดยบุคคลที่ไม่มีอำนาจหน้าที่
ช่วยให้บุคลากรของบริษัทปฏิบัติตามกฎหมายและข้อบังคับที่เกี่ยวข้อง
และช่วยให้รายงานทางการเงินมีความถูกต้องน่าเชื่อถือ นอกจากนี้
คณะกรรมการตรวจสอบได้พิจารณาความเป็นอิสระของหน่วยงานตรวจสอบภายใน
ตลอดจนพิจารณาคุณสมบัติ ความเหมาะสม และความเพียงพอของบุคลากรในหน่วยงาน รวมทั้งให้
ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน

คณะกรรมการตรวจสอบได้สอบทานความเหมาะสมและประสิทธิผลของระบบการควบคุมภายในและการตรวจสอบภายใน
โดยการพิจารณาร่วมกับผู้ตรวจสอบภายใน
และมีการรายงานต่อคณะกรรมการบริษัทเพื่อทราบหรือพิจารณาในทุกไตรมาส ซึ่งในปีที่ผ่านมา
คณะกรรมการตรวจสอบได้แสดงความเห็นและให้คำแนะนำต่อฝ่ายบริหารในเรื่องที่เป็นสาระสำคัญ
นอกจากนี้ จากการประชุมร่วมกับผู้สอบบัญชีภายนอกคือ บริษัท สำนักงาน เอินส์ท แอนด์ ยัง จำกัด
ซึ่งเป็นผู้ตรวจสอบ งบการเงินประจำปี 2556 ได้ให้ความเห็นว่า
ในภาพรวมของระบบการควบคุมภายในของบริษัทอยู่ในระดับที่น่าพอใจ
ไม่พบข้อบกพร่องที่จะมีผลกระทบอย่างเป็นสาระสำคัญต่อการแสดงความเห็นของผู้สอบบัญชีในงบการเงิน

ในการประชุมคณะกรรมการบริษัท ครั้งที่ 1/2557 เมื่อวันที่ 21 กุมภาพันธ์ 2557
โดยคณะกรรมการตรวจสอบเข้าร่วมประชุมด้วย
คณะกรรมการบริษัทได้มีการประเมินความเพียงพอของระบบการควบคุมภายในเป็นประจำทุกปี
ตามแนวทางของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
โดยแบบประเมินนี้ ได้จัดทำตามแนวคิดของ COSO (The Committee of Sponsoring
Organizations of the Treadway Commission)
ซึ่งมีองค์ประกอบหลักของระบบการควบคุมภายใน 5 ส่วน ได้แก่ สภาพแวดล้อมการควบคุม
การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบติดตามและประเมินผล คณะกรรมการบริษัทเห็นว่า
บริษัทได้ปฏิบัติตามองค์ประกอบของระบบการควบคุมภายในอย่างเหมาะสมแล้วทั้ง 5 ส่วน

11.2 ความเห็นของคณะกรรมการตรวจสอบต่างจากความเห็นของคณะกรรมการบริษัท

คณะกรรมการตรวจสอบและคณะกรรมการบริษัทมีความเห็นตรงกันต่อระบบการควบคุมภายในของบริษัท

11.3 ข้อมูลหัวหน้างานตรวจสอบภายในและหัวหน้างานกำกับดูแลการปฎิบัติงาน

บริษัทได้แต่งตั้งให้นางสาววัลยา วรรษารุจากร
ให้ดำรงตำแหน่งหัวหน้างานผู้ตรวจสอบภายในของบริษัทตั้งแต่วันที่ 1 พฤษภาคม 2555
โดยได้รับความเห็นชอบจากคณะกรรมการตรวจสอบ เนื่องจากคุณสมบัติ ความรู้ความสามารถ
รวมถึงเป็นผู้มีประสบการณ์และความเข้าใจในด้านการตรวจสอบภายใน จึงเห็นว่า
มีความเหมาะสมที่จะปฎิบัติหน้าที่ดังกล่าวได้อย่างเหมาะสมเพียงพอ

ทั้งนี้ การพิจารณาและอนุมัติแต่งตั้ง ถอดถอน
โยกย้ายผู้ดำรงตำแหน่งหัวหน้าหน่วยงานตรวจสอบภายในของบริษัทจะต้องผ่านการอนุมัติจากคณะกรรมการตรวจสอบ

รายงานของคณะกรรมการตรวจสอบ

เรียน ผู้ถือหุ้น

คณะกรรมการตรวจสอบของบริษัท โกลบอล คอนเน็คชั่นส์ จำกัด (มหาชน)
ได้รับการแต่งตั้งโดยมติที่ประชุมของคณะกรรมการบริษัท ประกอบด้วยคณะกรรมการอิสระ 3 ท่าน
ดังนี้

1.  ดร. พิสิฐ ลี้อาธรรม ประธานกรรมการตรวจสอบ

1.  ร.ศ. เชาวลีย์ พงศ์ผาติโรจน์ กรรมการตรวจสอบ

2.  นายสุชาติ ศุภพยัคฆ์ กรรมการตรวจสอบ

ในการปฏิบัติหน้าที่สำหรับปี 2556 คณะกรรมการตรวจสอบได้ปฏิบัติหน้าที่ที่กำหนดไว้อย่างรอบคอบ
และเป็นอิสระ และไม่มีข้อจำกัดในการได้รับทราบข้อมูลด้านต่างๆ ของบริษัท
โดยคณะกรรมการตรวจสอบมีการประชุมรวมทั้งหมด 4 ครั้ง
โดยได้มีการหารือร่วมกับผู้ตรวจสอบภายในและผู้สอบบัญชีในเรื่องที่เกี่ยวข้อง
สรุปสาระสำคัญในการปฏิบัติหน้าที่ได้ดังนี้

1.  พิจารณาผลสอบทานงบการเงินรายไตรมาสและผลตรวจสอบงบการเงินประจำปี 2556
    ของบริษัทร่วมกับผู้สอบบัญชี ทั้งนี้ คณะกรรมการตรวจสอบมีความเห็นว่า
    รายงานทางการเงินของบริษัทได้จัดทำขึ้นตามมาตรฐานการบัญชีที่รับรองโดยทั่วไป
    และมีการเปิดเผยข้อมูลอย่างถูกต้อง ครบถ้วน และเป็นที่เชื่อถือได้
    และเห็นว่าผู้สอบบัญชีได้ปฏิบัติหน้าที่อย่างเหมาะสมเป็นไปตามมาตรฐานการประกอบวิชาชีพการสอบบัญชี

1.  พิจารณาและอนุมัติแผนงานตรวจสอบภายในประจำปี 2557 ทั้งนี้
    คณะกรรมการตรวจสอบมีความเห็นว่า
    แผนงานตรวจสอบภายในประจำปีจัดทำขึ้นอย่างเหมาะสม
    โดยครอบคลุมกิจกรรมดำเนินงานและปัจจัยเสี่ยงที่มีสาระสำคัญต่อบริษัทอย่างครบถ้วนสอดคล้องตามการประเมินความเสี่ยงของบริษัทซึ่งคณะกรรมการตรวจสอบได้สอบทานและเห็นชอบแล้ว

2.  พิจารณาสอบทานกิจกรรมการตรวจสอบภายในของบริษัทให้เป็นไปตามแผนงานที่กำหนด
    และมีการประชุมร่วมกับผู้ตรวจสอบภายในอย่างเป็นอิสระ เพื่อรับฟังคำชี้แจง
    ซักถามและให้ข้อสังเกต ข้อเสนอแนะต่างๆ ที่เป็นประโยชน์กับบริษัท
    และมีการติดตามการดำเนินการแก้ไขตามรายงานผลการตรวจสอบในประเด็นที่มีนัยสำคัญ ทั้งนี้
    คณะกรรมการตรวจสอบมีความเห็นว่า บริษัทมีระบบการตรวจสอบภายในที่เหมาะสม

3.  พิจารณาสอบทานระบบการควบคุมภายในของบริษัท
    และให้คำแนะนำที่เป็นประโยชน์เกี่ยวกับระบบการควบคุมภายในและความเสี่ยงที่อาจจะเกิดขึ้นกับบริษัท
    ทั้งนี้ คณะกรรมการตรวจสอบมีความเห็นว่า
    บริษัทมีระบบการควบคุมภายในอย่างเพียงพอที่ช่วยป้องกันและลดความเสี่ยงที่มีสาระสำคัญซึ่งอาจจะเกิดขึ้นได้
    รวมทั้งมีการปฏิบัติตามระบบการควบคุมภายในที่กำหนดไว้

4.  พิจารณาสอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์ฯ
    ข้อกำหนดของตลาดหลักทรัพย์แห่งประเทศไทยและกฎหมายอื่นที่เกี่ยวข้องกับธุรกิจของบริษัท
    ทั้งนี้ คณะกรรมการตรวจสอบมีความเห็นว่า
    บริษัทได้ปฏิบัติตามกฎหมายและข้อกำหนดที่เกี่ยวข้องโดยไม่พบข้อบกพร่องที่เป็นสาระสำคัญ

5.  พิจารณาสอบทานรายการที่เกี่ยวโยงกันหรือรายการที่อาจมีความขัดแย้งทางผลประโยชน์รวมทั้งการเปิดเผยรายการดังกล่าว
    ทั้งนี้ คณะกรรมการตรวจสอบมีความเห็นว่า
    รายการดังกล่าวมีความสมเหตุสมผลเป็นไปตามการดำเนินธุรกิจปกติของบริษัท
    รวมทั้งการเปิดเผยข้อมูลมีความเพียงพอและเป็นไปตามข้อกำหนดของตลาดหลักทรัพย์แห่งประเทศไทย

6.  พิจารณาเสนอแต่งตั้งผู้สอบบัญชีรับอนุญาตและพิจารณาค่าตอบแทนของผู้สอบบัญชี ทั้งนี้
    คณะกรรมการตรวจสอบได้เสนอคณะกรรมการบริษัทให้พิจารณาขออนุมัติต่อที่ประชุมผู้ถือหุ้น
    โดยคณะกรรมการตรวจสอบได้พิจารณาผลการปฏิบัติงาน ความเป็นอิสระ
    คุณสมบัติของผู้สอบบัญชีที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
    เห็นสมควรเสนอแต่งตั้ง บริษัท สำนักงาน เอินส์ท แอนด์ ยัง จำกัด โดยนางชลรส
    สันติอัศวราภรณ์ ผู้สอบบัญชีรับอนุญาตทะเบียนเลขที่ 4523 และ/หรือ นางสาวศิราภรณ์
    เอื้ออนันต์กุล ผู้สอบบัญชีรับอนุญาตทะเบียนเลขที่ 3844 และ/หรือ นางสาวสุพรรณี
    ตริยานันทกุล ผู้สอบบัญชีรับอนุญาตทะเบียนเลขที่ 4498
    คนใดคนหนึ่งเป็นผู้สอบบัญชีของบริษัทสำหรับงวดบัญชีสิ้นสุดวันที่ 31 ธันวาคม 2557

โดยสรุปในภาพรวมแล้ว
คณะกรรมการตรวจสอบได้ปฏิบัติหน้าที่ครบถ้วนตามที่ได้ระบุไว้ในกฎบัตรของคณะกรรมการตรวจสอบที่ได้รับอนุมัติจากคณะกรรมการบริษัท
และมีความเห็นว่า บริษัทมี การรายงานข้อมูลทางการเงินและการดำเนินงานอย่างถูกต้อง
มีระบบการควบคุมภายในที่เหมาะสม มีการปฏิบัติตามกฎหมาย ข้อกำหนดและข้อผูกพันต่างๆ
มีการเปิดเผยรายการที่เกี่ยวโยงกันอย่างถูกต้องและมีการปฏิบัติงานสอดคล้องกับระบบการกำกับดูแลกิจการที่ดีอย่างเพียงพอโปร่งใสและเชื่อถือได้
รวมทั้งมีการพัฒนาปรับปรุงระบบการปฏิบัติงานให้มีคุณภาพดีขึ้นและเหมาะสมกับสภาพแวดล้อมทางธุรกิจอย่างต่อเนื่อง

  (ดร. พิสิฐ ลี้อาธรรม)

  ประธานกรรมการตรวจสอบ

  บริษัท โกลบอล คอนเน็คชั่นส์ จำกัด (มหาชน)

รายการระหว่างกัน

1.  รายการระหว่างกัน

หน่วย : ล้านบาท

+----------+------------+---------------+----+----+------------------+
| บริษัท     | ลักษณ       | ลักษณะรายการ   | ข  | ข  | ความจำ           |
| ที่เกี่ยวข้อง | ะความสัมพันธ์ |               | นา | นา | เป็นในการทำรายการ |
| /        |            |               | ดข | ดข | และความสมเหตุสมผล |
| บุคคล     |            |               | อง | อง |                  |
| ที่เกี่ยวข้อง |            |               | รา | รา |                  |
|          |            |               | ยก | ยก |                  |
|          |            |               | าร | าร |                  |
|          |            |               |    |    |                  |
|          |            |               | ปี  | ปี  |                  |
|          |            |               | 25 | 25 |                  |
|          |            |               | 55 | 56 |                  |
+==========+============+===============+====+====+==================+
|   บริษัท   |   คุณนิศาพร  | ข             | 1  | 1  |   เป็นการขายสินค   |
|          |   ศิริจันทนันท์ | ายสินค้าสำเร็จรูป | 6. | 5. | ้าให้กับลูกค้าของบริษัท |
|  อินเทกริตี้ |            | ทางด้านปิโตรเคมี | 79 | 77 |   ตามปกติ         |
|          |   (ภร      | โดย ณ วันที่ 31  |    |    |   โดยค           |
|  พลาสติกส์ | รยาคุณเอกชัย | ธันวาคม 2555   |    |    | ณะกรรมการตรวจสอบ |
|   จำกัด   |   ศิริจันทนันท์ | และ 2556      |    |    | ได้พิจารณาแล้วเห็นว่า |
|          |   ซึ่งเป     | มียอดคงค้าง     |    |    |   รายการดังกล่าว   |
|          | ็นผู้ถือหุ้นรายใ | 2.72 และ 8.23 |    |    |                  |
|          | หญ่และกรรมก | ล้านบาท        |    |    | เป็นการทำรายการตา |
|          | ารของบริษัท) | ตามลำดับ       |    |    | มการค้าปกติของบริษัท |
|          |   เป็นผู้ถือห  |               |    |    |   และราคาเท      |
|          | ุ้นรายใหญ่และ |               |    |    | ียบเคียงกับราคาตลาด |
|          | กรรมการของ |               |    |    |                  |
|          | บริษัทดังกล่าว |               |    |    |                  |
+----------+------------+---------------+----+----+------------------+
|          |            | ซื้อสินค้าสำเร็จรูป | 1  | 1  | เพ               |
|          |            | ทางด้านปิโตรเคมี | 3. | 1. | ื่อเป็นการตอบสนองคว |
|          |            | โดย ณ วันที่ 31  | 51 | 37 | ามพึงพอใจของลูกค้าแ |
|          |            | ธันวาคม 2555   |    |    | ละเป็นการพัฒนาสินค้า |
|          |            | และ           | 1  | 3  | บริษัทจึงมีค         |
|          |            |               | 6. | 3. | วามจำเป็นต้องว่าจ้าง |
|          |            | 2556          | 78 | 54 | บริษัท อินเทกริตี้     |
|          |            | มียอดคงค้าง     |    |    | พลาสติกส์ จำกัด     |
|          |            | 1.09 และ 1.57 |    |    | ทำการผสม         |
|          |            | ล้านบาท        |    |    | สินค้าให้และเก็บสูตรใ |
|          |            | ตามลำดับ       |    |    | นการผสมเป็นความลับ |
|          |            |               |    |    | โดยบริษัท อินเทกริตี้  |
|          |            | ณ วันที่ 31      |    |    | พลาสติกส์ จำกัด     |
|          |            | ธันวาคม 2555   |    |    | ทำการซื้อวัตถุดิบจ    |
|          |            | และ 2556      |    |    | ากบริษัทในราคาตลาด |
|          |            |               |    |    | และเมื่อทำการ      |
|          |            | มียอดคง        |    |    | ผสมเสร็จแล้วก็จะขาย |
|          |            | ค้างในบัญชีเงินจ่า |    |    | กลับมาให้บริษัทในราค |
|          |            | ยล่วงหน้าค่าสินค้า |    |    | าต้นทุนบวกค่าจ้างผสม |
|          |            | 5.25 และ 7.42 |    |    | ซึ่งค              |
|          |            | ล้านบาท        |    |    | ณะกรรมการตรวจสอบ |
|          |            | ตามลำดับ       |    |    | ได้พิจารณาแล้วเห็นว่า |
|          |            |               |    |    | รายการดังกล่าว     |
|          |            |               |    |    | เป็นการทำรายการตา |
|          |            |               |    |    | มการค้าปกติของบริษัท |
|          |            |               |    |    | และราคาเท        |
|          |            |               |    |    | ียบเคียงกับราคาตลาด |
|          |            |               |    |    |                  |
|          |            |               |    |    | เนื่องจากมีสิน       |
|          |            |               |    |    | ค้าบางรายการที่ผู้ผลิต |
|          |            |               |    |    | ม                |
|          |            |               |    |    | ีนโยบายการจำหน่ายส |
|          |            |               |    |    | ินค้าให้ผู้แปรรูปเท่านั้น |
|          |            |               |    |    | โด               |
|          |            |               |    |    | ยไม่ผ่านผู้แทนจำหน่าย |
|          |            |               |    |    | และเพื่อตอบสนองค   |
|          |            |               |    |    | วามต้องการของลูกค้า |
|          |            |               |    |    | บริษัท             |
|          |            |               |    |    | จึงจัดหาส          |
|          |            |               |    |    | ินค้าดังกล่าวผ่านบริษัท |
|          |            |               |    |    | อินเทกริตี้ พลาสติกส์  |
|          |            |               |    |    | จำกัด             |
|          |            |               |    |    | ซึ่งประ            |
|          |            |               |    |    | กอบธุรกิจแปรรูปสินค้า |
|          |            |               |    |    | โดยราคา          |
|          |            |               |    |    | ที่ขายต่อมายังบริษัทนั้น |
|          |            |               |    |    | เป็นราคาต         |
|          |            |               |    |    | ้นทุนบวกกำไรส่วนเพิ่ม |
|          |            |               |    |    |                  |
|          |            |               |    |    | ซึ่งค              |
|          |            |               |    |    | ณะกรรมการตรวจสอบ |
|          |            |               |    |    | ได้พิจารณาแล้วเห็นว่า |
|          |            |               |    |    | รายการดังกล่าว     |
|          |            |               |    |    | เป็นการทำรายการตา |
|          |            |               |    |    | มการค้าปกติของบริษัท |
|          |            |               |    |    | และราคาเท        |
|          |            |               |    |    | ียบเคียงกับราคาตลาด |
+----------+------------+---------------+----+----+------------------+
|   บริษัท   |   คุณวิชาญ   |   ข           | 2  | 1  |   เป็นการขายสินค   |
|   น      |            | ายสินค้าสำเร็จรูป | 4. | 3. | ้าให้กับลูกค้าของบริษัท |
| ิวโมเดอร์น | นันทนานนท์ชัย | ทางด้านปิโตรเคมี | 00 | 82 |   ตามปกติ         |
|   ซ      |   (        |   โดย ณ วันที่   |    |    |   โดยค           |
| ุปเปอร์แพค | พี่ชายคุณบุญศรี |   31 ธันวาคม   |    |    | ณะกรรมการตรวจสอบ |
|   จำกัด   |   คุลีเมฆิน   |   2555 และ    |    |    | ได้พิจารณาแล้วเห็นว่า |
|          |            |   2556        |    |    |   รายการดังกล่าว   |
|          | ผู้ถือหุ้นจำนวน |   มียอดคงค้าง   |    |    |                  |
|          |   100      |   0.71 และ    |    |    | เป็นการทำรายการตา |
|          |   หุ้นในบริษัท |   0.75 ล้านบาท |    |    | มการค้าปกติของบริษัท |
|          |   และเป็นภร |   ตามลำดับ     |    |    |   และราคาเท      |
|          | รยาคุณสมชาย |               |    |    | ียบเคียงกับราคาตลาด |
|          |   คุลีเมฆิน   |               |    |    |                  |
|          |   ซึ่งเป     |               |    |    |                  |
|          | ็นผู้ถือหุ้นรายใ |               |    |    |                  |
|          | หญ่และกรรมก |               |    |    |                  |
|          | ารของบริษัท) |               |    |    |                  |
|          |   เป็นผู้ถือห  |               |    |    |                  |
|          | ุ้นรายใหญ่และ |               |    |    |                  |
|          | กรรมการของ |               |    |    |                  |
|          | บริษัทดังกล่าว |               |    |    |                  |
|          |            |               |    |    |                  |
|          |  และคุณบุญศรี |               |    |    |                  |
|          |   คุลีเมฆิน   |               |    |    |                  |
|          |   เป็น      |               |    |    |                  |
|          | กรรมการของ |               |    |    |                  |
|          | บริษัทดังกล่าว |               |    |    |                  |
+----------+------------+---------------+----+----+------------------+
|          |   กรรมการ  | สัญญาจ้า        | -  | 2. |   เป็นการทำ       |
| นายสมชาย |            | งกรรมการบริหาร |    | 40 | รายการเกี่ยวโยงที่ได |
|   คุลีเมฆิน |            | แบบมีกำหน      |    |    | ้รับการอนุมัติตามมติคณ |
|          |            | ดระยะเวลากับผู้บ |    |    | ะกรรมการบริษัทครั้งที่ |
|          |            | ริหารที่เกษียณอายุ |    |    |   1/2556 เมื่อวันที่  |
|          |            | ซึ่งเ           |    |    |   22 กุมภาพันธ์     |
|          |            | ป็นกรรมการบริษัท |    |    |   2556           |
|          |            |               |    |    |   และแจ้งข่าว      |
|          |            |               |    |    | ต่อตลาดหลักทรัพย์แล้ว |
+----------+------------+---------------+----+----+------------------+
|          |   กรรมการ  |   สัญญาจ้า      | -  | 2. |   เป็นการทำ       |
| นายสำรวย |            | งกรรมการบริหาร |    | 40 | รายการเกี่ยวโยงที่ได |
|   ทิชาชล  |            |   แบบมีกำหน    |    |    | ้รับการอนุมัติตามมติคณ |
|          |            | ดระยะเวลากับผู้บ |    |    | ะกรรมการบริษัทครั้งที่ |
|          |            | ริหารที่เกษียณอายุ |    |    |   1/2556 เมื่อวันที่  |
|          |            |   ซึ่งเ         |    |    |   22 กุมภาพันธ์     |
|          |            | ป็นกรรมการบริษัท |    |    |   2556และแจ้งข    |
|          |            |               |    |    | ่าวต่อตลาดหลักทรัพย์ฯ |
|          |            |               |    |    |   แล้ว            |
+----------+------------+---------------+----+----+------------------+
|          |   กรรม     |   ขายสินทรัพย์ค  | 1. | 2. |   ค              |
| กรรมการแ | การบริษัทและ | ือรถยนต์ประจำตำ | 15 | 26 | ณะกรรมการตรวจสอบ |
| ละผู้บริหาร | ผู้บริหารบริษัท | แหน่งให้กับกรรมก |    |    | ได้พิจารณาแล้วเห็นว่า |
|   4 ท่าน  |            | ารและผู้บริหารดัง |    |    |   รายการดังกล่าวเป |
|   ป      |            | กล่าวซึ่งเป็นไปตา |    |    | ็นไปตามระเบียบบริษัท |
| ระกอบด้วย |            | มระเบียบบริษัทที่ไ |    |    |                  |
|          |            | ด้กำหนดไว้ตั้งแต่ปี |    |    |                  |
| นายสำรวย |            |   2549        |    |    |                  |
| ทิชาชล    |            |               |    |    |                  |
|          |            |               |    |    |                  |
| นายสมชาย |            |               |    |    |                  |
| คุลีเมฆิน   |            |               |    |    |                  |
|          |            |               |    |    |                  |
| นาง      |            |               |    |    |                  |
| สาวพรพิมล |            |               |    |    |                  |
| ต่อ       |            |               |    |    |                  |
|          |            |               |    |    |                  |
| ไพบูลย์    |            |               |    |    |                  |
|          |            |               |    |    |                  |
| นา       |            |               |    |    |                  |
| งประวิชญา |            |               |    |    |                  |
| หรรษกุล   |            |               |    |    |                  |
+----------+------------+---------------+----+----+------------------+

2.  มาตรการหรือขั้นตอนการอนุมัติการทำรายการระหว่างกัน

  ในการทำรายการระหว่างกันที่เป็นการค้าปกติ
  บริษัทมีนโยบายจะดำเนินการให้เป็นไปตามลักษณะธุรกิจการค้าปกติทั่วไป ทั้งนี้
  บริษัทจะให้คณะกรรมการตรวจสอบหรือผู้สอบบัญชีของบริษัทหรือผู้เชี่ยวชาญอิสระพิจารณาสอบ
  และให้ความเห็นถึงความเหมาะสมของราคา และความสมเหตุสมผลของการทำรายการด้วย

  รายการระหว่างกันที่อาจเกิดขึ้นในอนาคตนั้น
  คณะกรรมการบริษัทจะต้องปฏิบัติให้เป็นไปตามกฎหมายว่าด้วยหลักทรัพย์ และตลาดหลักทรัพย์ฯ
  และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
  รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยง
  และการได้มาหรือจำหน่ายทรัพย์สินที่สำคัญของบริษัทหรือ
  บริษัทย่อยตามมาตรฐานการบัญชีที่กำหนดโดยสภาวิชาชีพบัญชี

  ในกรณีที่มีรายการระหว่างกันของบริษัทที่นอกเหนือจากการค้าปกติ
  ที่เกิดขึ้นกับบุคคลที่อาจมีความขัดแย้งทางผลประโยชน์มีส่วนได้เสียหรืออาจมีความขัดแย้งทางผลประโยชน์ในอนาคต
  บริษัทจะให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้น
  ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
  บริษัทจะได้ให้ผู้เชี่ยวชาญอิสระหรือผู้สอบบัญชีของบริษัทเป็นผู้ให้ความเห็นเกี่ยวกับรายการระหว่างกันดังกล่าว
  เพื่อนำไปใช้ประกอบการตัดสินใจของคณะกรรมการ หรือผู้ถือหุ้นตามแต่กรณี ทั้งนี้
  บริษัทจะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชีบริษัท

  ผู้มีส่วนได้ส่วนเสียในการทำรายการใด ๆ จะไม่มีสิทธิออกเสียงหรืออนุมัติการทำรายการนั้น ๆ

3.  นโยบายและแนวโน้มการเกิดรายการระหว่างกันในอนาคต

  บริษัทคาดว่า
  รายการระหว่างกันระหว่างบริษัทกับบริษัทที่เกี่ยวข้องจะยังคงเกิดขึ้นจากรายการการซื้อขายสินค้าเป็นหลัก
  โดยบริษัทยังคงยึดมาตรการหรือขั้นตอนการอนุมัติการทำรายการระหว่างกันตามข้อ12.2
  ในการอนุมัติรายการระหว่างกัน